
O Wind, 
If Winter comes, can Spring be far behind? 
—Percy Bysshe Shelley 


Ho vento, 
Se Vintro venus, ka Printempo longe ajornus? 


Dum long vintrala nokti an la herdo 

La yuni pregas por la bel historio 

Di Dorae la viro de la nivo. 

Li tremas; plu proxime al fairo 

Li tiras su ye omna trista strofo. 5 
Yunuli ridas, ma yunini vishas 

Sugesto di lakrimo del okuli; 

L’evoza homi, ti qui ton naracas 

Exakte same kam li ipsa audis 

Dum lia propra, nun tre for yuneso, 10 
Ridetas pro la komfortoz emoci, 

Extensas la ped-fingri vers la flami, 

E duras parolar al audantaro 

Pri ta sezoni ja pasinta longe 

Mem dum la infanteso dil geavi, 15 
Pri ta fatala vintro, ed autuno, 

L’antea bel somero, e printempo, 

E la koldega preirinta vintro, 

Pri ta qua venis ek la alta monto 

En vorticanta nivo frostiganta, 20 
Pri Dora qua tre tarde ulanokte 

Ekiris la kirketo dil vilajo, 


E quale el kaptesis da ventego.... 
“Hu, quala vento!” Yuna Dora ridis 
E tranis sua jupo e sub-jupi 25 
Ek la unglegi di la vento-frapo. 
“On vidas tua pedi, Dora!” mokis 
La amikini Marta e Betina. 
Do Dora fingis furio. “Ho, folini! 
Ne ridez, nulu vidas—es tro tarda. 30 
E se on vidus—nu, nur to por ilu!” 
El volis klakigar la kolda fingri 
Ma samatempe metas la miteni. 
“Ho, vintro venas!” “Vintro ja asistas!” 
Betina klamis. “Nur regardez—nivo.” 35 
L'unesma floki dil unesma nivo 
Jetesis dal ventego tra cielo 
E flugetante tushis la red sharpo 
Shirmanta la hararo di bel Dora 
Per quaze audacoze dolca kisi, 40 
E quik forhastis pro semblant pudoro. 
“Ol esos ya la maxim kolda vintro 
Vidita en la valo,” dicis Marta. 
“La patro dicas ke,” replet Betina 
Replikis, “segun lano dil mutoni 45 
E la tro frua migro di la gansi, 
Ca vintro nule finos ante mayo.” 
“Ne ante mayo!” kriis la yunini. 
Li pasis de la kirko a la strado. 
“Ne ante mayo,” konfirmante dicis so 
Betina. “Quale me til lore vivos 
Me tote ne komprenas. Ja me vekas 
Matine ante suno-levo. Tamen 
La suno su levante brilas kolde. 


Ho ve! La vintro es lo maxim mala.” 55 
“Ho, segun me,” reveme dicis Dora, 
“La vintro esas ya lo maxim bela, 
Nam dum la vintro onu sentas piko, 
La piko di koldeso qua incitas 
La sonji pri printempo e somero, 60 
Plu bela kam real teral sezoni. 
Ed on su trusas en la varma lito 
E delicoze tremas por ta sonji.” 
“Ho Dora!” Marta e Betina kriis 
E pose quik kriachis pro aparo 65 
Di envolvita formo ek la ombri. 
“Pro quo vi krias, kindi?” De la formo 
Familiara voco varme venis. 
“Ka vi deziras divenar niv-buli?” 
“Ho, la vidvino Quiligos! Saluto!” 70 
Betina dicis. “Vu nin tresayigis!” 
“Pro quo vi ne en via varma liti 
Nun sonjas tala amoroza sonji 
Qual esas apta a belega yuni?” 
“Nu, nia Dora jus laudabis sonji, 75 
Ma sonji pri varmeso diferanta!” 
Ridante dicis Marta e Betina. 
Kun insolenta sniflo Dora dicis, 
“Ni troe decas por tal sensencaji! 
Ni venas de la kirko, siorino, 80 
Pro ke ni laboregis por bazaro.” 
La ridetant vidvino levis fingro. 
“Pardonez me por mea poka joko! 
Me bone savas tua benigneso. 
Ma noktomezo balde vin rajuntos. 85 
La barometro falas tre rapide 


E niv-tempesto venos. Do vi hastez! 
O vin plevrito kaptos! Bona nokto!” 

La tri yunini spektis elua iro 
E pose li rideskis, pro ke yuni 90 
Ne kredas ke li ipsa ya oldeskos. 

“Vidvino Quiligos remarkis juste 
Ke niv-tempesto venas,” Marta dicis. 
“Me sentas ica vento til la osti.” 
“Tu esas tro gracil,” Betina dicis. 95 
“Me sentas nur ke lito men advokas, 
Ed anke taso de varmega teo. 
Til morge, Marta, adio, mea Dora!” 
Betina tiris cirkum su la shalo, 
Forhastis vers la promisita lito. 100 
“E me adias, Dora,” dicis Marta. 
“Ho, Dora!” Nam el vidis ke la yuno 
Regardas tra la nivo l'alta monto 
Qua su elevas norde del vilajo. 
“Ho, Dora! Quon tu spektas?” Marta dicis. 105 
“Askoltez!” Dora dicis. “Ka tu audas? 
La vento semblas susurar “Ho Dora!” 
Del nia monto.” Marta tamen ridis. 
“Susuras, ho! Ol klamas quale korno, 
Bu-bu! Bu-bu!E tu es la bubacho. no 
Adheme irez ante ke ca vento 
Frostigez tua fola kapo! Adio 
Per ica vorti Marta desaparis 
Aden la obskureso di la nokto. 

Ma Dora duris defiar la vento ns 
Dum plur instanti. Elu regardegis 
La monto, grand gardanto dil vilajo, 
Askoltis Pululado di la vento, 

E sentis ... sentis lo nekonocata, 
Ta qua til lore konocabis omna DO 
Atomo ed angulo, omna parto 
Dil kurta, streta, bordizita vivo. 
E lore du niv-floki flotacante 
Decensis adsur cilii di bel Dora 
E shokis elu per brulant koldeso. ps 
El tremis, el quik levis sua manui, 
El tushis ta du floki. Instantale 
La du fuzesis, quale du lakrimi 
Li fluis sub la fingri a la vangi, 
Ed ibe la ventego lin sikigis. Bo 
Per decidanta levo di la shultri 
E quik kuntiro di la reda sharpo, 
El turnis su rapide el forkuris. 
“Ka tu lun vidis?” questionis viro 
Qua pazis ek subita niv-vortico. B5 
“Ho bela! Ho belega! Yen, vivanto! 
Varmega sango fluas tra ta homo, 
Ta bela, yuna homo! Ka tu savis 
Ke ica mondo havas tal beleso?” 
Tre lente ek la niv-vortico pazis 140 
Oldulo envolvit en long surtuto, 
Havante blanka hari e red nazo, 
Tre alta, e tre magra, e werante 
Cilindra, nigra, ma ruptit chapelo. 
Il tusis, il sternutis, lore dicis 145 
Per perforanta e siflanta voco, 
“Stupido! Ho, adube tu men tranas? 
Regardez: ja prenita da kataro 
Pro ica preske tropikal klimato!” 
L’aspekto di la altra nov-veninto 150 


~~ 


Plu yuna esis kam to dil kompano, 
Plu bela, anke, quale ul pupeo 
Facita od ek vitro od ek glacio. 
Il alte stacis, muskuloz, fortega, 
La manui granda, e la shultri larja. 155 
L’okuli ed hararo esis nigra, 
Ma ilua pelo esis tote blanka, 
Tam blanka kam la nivo, kam la steli 
Qui fore brilas super monto-pinto. 
Itere il parolis, e ta voco 160 
Resonis quale se del profundaji 
Di ula glaciero-krevisuro. 
“Ho bela! Ho belega! Yes, vivanto! 
Ton me deziras! Ton me esez! Patro 
Il turnis su al sternutant oldulo. 165 
“Men helpez! Ul moyenon donez per qua 
Me elu konoceskez! Icon facez!” 
L’oldulo vishis sua reda nazo 
Per dina, griza, paruzit naz-tuko. 
“Vifola yuni,” dicis ilu, “sempre 170 
Vi volas sen konsiderar konsequi. 
Me ja tro multe facis indulgeme 
Por tu, avar yunulo, kontrevole. 
Pro quo irar de nia bela hemo, 
Qua havas tante konvenant klimato? 175 
Pro quo vi desestimas la beleso 
Hemala e favoras lo stranjera? 
Pro quo serchar to quo nur dolorigos? 
Askoltez me, yunulo: ica homi 
Dil valo esas sat decant kreuri, 180 
Se on lin konsideras jeneroze. 
Ma li es neduriva, nesolida. 

Li esas enti di la suno, quale 
La suno sempre venas, sempre iras. 
Li esas tam chanjema kam venteti 185 
Qui folludante sisas tra ravini. 
Li ne es serioza, quale ni, 
Ed on ne fidez a li. Do askoltez. 
Askoltez me, yunulo: ni nun irez, 
E livez tala enti a su ipsa. 190 
Le maxim saj ne pulsas sua fingri 
Aden la flami. Venez. Esez saja.” 
Malo plu yuna ne atencas evo. 
“Ho, bela! Ho, belega vivantino!” 
La yuna homo nur avide spektis 195 
La iro di la fora yun homino. 
“Men helpez!” Ilu turnis su pledante 
Vers la oldulo. “Tu ya helpos, patro!” 
“Helpar foleso, ka?” il dicis. “Nule!” 
Iraco e frenezio suafoye 200 
Transiris la vizajo dil yunulo. 
Ma lore, plu ruzeme, ilu dicis, 
“Ho patro, tu, tu ipsa men formacis. 
Tu ipsa tro indulgis ica kordio. 
Tu ipsa sempre ludis per espero, 205 
E nun tu ipsa men adduktis hike. 
Pro quo tu facis lo? Nur kom tormento? 
No, tu ne esas deceptanta ento. 
Tu esas tro benigna por tal ago.” 
“Mees ya tro benigna,” l'altru dicis. 210 
“Ma tua sempre iterata pledo 
Iritis me til preska dementeso. 
Pro to, e nur pro to, me tun permisis 
Venar ad ica nesalubra loko.” 

Il teatrale tusis ed il sputis. 215 
“Me vidis elu de la monto-pinto,” 

Reveme dicis la yunulo, “spektis 

Dum ke el vagis tra la monto-prati, 

Dum ke el koliis la belega flori, 

Ne tam belega kam el ipsa. Patro! 220 

Me anke vidis quale la vivanti 

Di ica valo, Puna kun la altra, 

Joyoze vivas. L’una kun la altra! 

Ne quale ni en nia kold soleso. 

E cirkum ni, nur nivo e nur glacio. 225 

Mortinta nivo, mortiganta glacio. 

Ho, patro!” Fervoroze ilu pregis, 

“Ho helpez me konoceskar ta vivo!” 
L’oldulo triste vishis sua nazo. 

“Yunulo, ho, yunulo, se un vorto 230 

Tun helpus, me ya dicus ita vorto. 

Ma vorti nun es vana, tote vana, 

Nam nun me vidas ke tu es prenita, 

Prenita dal veneno di deziro. 

Me timis lo. Tro tarde me agnoskas 235 

Verajo quan me volis ignorar. 

Nun vana esas mem amanta vorti, 

E me tro febla esas koaktar tu. 

Havar itere la olim forteso!” 

Per sua red, seboz okuli, ilu 240 

Regardis la niv-floki sur la boti. 

“Memorez ke sen faliar tu mustas 

Retrovenar a nia monto ante 

L ultima dio di ica sezono. 

Memorez. Ne plu tarde. Filio, audez!” 245 
Ma la vinkanta yuno nur ridetis. 

“Ho, danko, patro!” Ma nepaciente, 

“Nun helpez! Duktez elu quik a me!” 
L’oldulo infre tiris la chapelo, 

Sospiris, pose gestis vers la strado. 
Subite, la ventego su kuntiris 

E flugis tra la stradi quale flecho. 

Ol flugis rekte tra la stret voyeti 

A Dora, sizis de el la red sharpo, 

E retroportis olu fluktuanta 

A la avida manui dil yunulo. 

Il kaptis ol, e levis ol, e flaris 

L”aromo di la bela vivantino. 

Il laute ridis, turnis su joyoze. 

Il esis sola. L’oldo forirabis. 
Lor kapto di la sharpo, Dora kriis, 

Anhelis, sizis vane. Quik el sequis, 

El kuris tam rapide kam posible. 

La sharpo flugis jus avan la manui, 

Mokante, quale se la vento flirtas. 

E kande elua manuo preske tushis, 

El trovis su abrupte avan viro, 

Nekonocata viro, bela viro, 

Qua tenas elua sharpo quale premio. 

Itere el anhelis, pro surprizo, 

Ma ne pro timo—qua timigis elu. 
“Ho!” elu dicis, ed “Ho!” dicis ilu. 

Li longe Puna Paltra regardegis 

Dum ke la mondo jiris tra la nokto, 

E li kun olu nemovante jiris. 

“Vu kaptis mea sharpo. Me vun dankas.” 

El ne extensis manuo por prenar ol, 

Nur regardegis ta okuli nigra 

265 


270 


275 


Qui sobre regardegis elua propra. 
“Me volis ne perdar ol,” Dora dicis. 280 
“Me amas ol. Ol esis di la matro.” 
El pluse dicis, “Elu es mortinta.” 
“Mortinta,” il susuris. “To quo vivas 
Kapabla es mortar en ica mondo.” 
“Quo? Ton me ne komprenas. Tua vorti 285 
Raptesis de me dal jaluza vento.” 
Il ne respondis, ma nur regardegis 
L’okuli qui regardas ilu. Dora 
Nelaute dicis, “Vun me ne konocas.” 
“No,” dicis ilu. “Vu de ube venas? 290 
Ka tu stranjero esas? Pro quo hike?” 
“Stranjero me ne esas,” il respondis. 
“Me naskis en ca lando. Sur la monto.” 
El astonate dicis, “Ka la monto? 
Ma ibe esas nulu. Nul vilajo 295 
Es ibe, nur la glaciero. Esas 
Mem nul paseyo a la ultra lando.” 
“Nu, malgre lo, me de ol a vu venis.” 
“A me....” susuris elu. “Quale? Pro quo?” 
“Pro quo? Pro ke me vidis vu. Pro to.” 300 
“Ho,” el respiris, ed el trepidegis. 
Senvorte il sukusis la red sharpo 
Ed ociligis olu cirkum elu, 
Envelopante elu en la lano 
Ed ilua brakii. La du granda manui 305 
Tre dolce tushis elua mola karno. 
Akute el anhelis pro ta tusho, 
Ta tusho kolda ma brulante varma. 
Teroro sizis elu, o deziro. 
La mento volis forpazar; la korpo 310 

Volunte restis en ta kold embraco. 
“Quon facas vu?” el questionis ilu. 
“Me kaptas mea joyo,” il respondis. 
“Quon facas vu?” el questionis ilu. 
“Embracas mea vivo,” il respondis. 315 
“Quon facos vu?” el questionis ilu. 
“Me restos kun vu dum la longa vintro, 
Qua nun tro kurta esos,” il promisis. 
La kirko-klosho sonis noktomezo. 
“Ho ve!” el kriis. “Mea patro timos! 320 
Me devas forhastar. Me devas, mustas!” 
El turnis su, ma quik retroe turnis. 
“Ma vu, vu ube esos? Ube lojas?” 
Il levis sua shultri. “Me ne savas.” 
“Es tarda. Ka vu havas nul lojeyo? 325 
Ka nula varma tekto shirmas vu? 
La nokto plukoldeskas, e la nivo 
Plu forte falas.” “Yes!” il gaye klamis. 
Rideto venis ad el, e forflugis. 
El serioze e solene pensis, 330 
Abasis sua kapo, e nelaute, 
Tre, tre nelaute dicis, “Do. Tu venez.” 
Prenante ilua manuo per la sua, 
El duktis ilu tra la obskureso, 
A sua propra domo en la valo. 335 
Per ita tusho finis la komenco, 
Komencis la nedestinita fino. 


SO 

La vilajani sempre questionis, 
“Qua ilu esas? Il de ube venis?” 
En stradi, en butiki, en la kirko, 
De boko til orelo, inter omni, 
“Qua ilu esas? Il de ube venis?” 
Per astonata toni del evozi, 
Per romantik sospiri del yunini, 
Per iracoza sisi del yunuli, 
“Qua ilu esas? Il de ube venis?” 
La patro di bel Dora nur respondis, 
“Il dicas ke il venas de la monto. 
Nur ton me savas. Dora trovis ilu 
Tanokte dum l'unesma nivo. Elu 
En nivo trovis ilu, sen mantelo. 
El kompreneble duktis il adheme, 
Quo, kad on abandonus povra homo? 
Nu, tote ne! Ca patro nulatempe 
Edukis tale sua filiino. 
Me ofris lito. Il es bona viro, 
Me prizas il, avide il laboras, 
E to suficas, me volunte dicas.” 
Nam la nekonocato laboreskis 

En la farmeyo dil fera patro. 
Il sorgis la kavali, il purigis 
La stablo, il joyoze exteriris 25 
Dum mem la maxim frostigant matini, 
Werante dina ganti e jerzeo 
Quin il aceptis nur pro forta urjo 
Da sua salvantino, yuna Dora. 
Il laboregis dum la tota dio. 30 
Il hakis la arbori, tranchis glacio, 
Adportis sitelope fresha aquo, 
Reparis la feneyo pos burasko. 
Senvorte, ridetante, il laboris. 
Il facis omno quon la patro volis 35 
Sen questiono, sen demando anke. 
Vespere, pos supeo, ta tri sidis— 
La patro, filiino, e stranjero— 
En la salono, an brilanta herdo: 
La nekonocatulo ne proxime. 40 
Bel Dora lektis a li de romani, 
De la dial jurnali, del skripturi, 
Ed ofte, pro la ardoranta herdo, 
La patro balde dormeteskis. L’altru 
Askoltis fervoroze omna vorto. 45 
Avide il konsumis ta novaji 
Pri ica stranja mondo di vivanti— 
Novaji parolat da kara boko. 
Ma kande Dora fatigite cesis, 
Forpozis la jurnalo o la libro, 50 
Elevis sua hungregant okuli, 
Festinis per libere regardar 
La nekonocatulo konocata, 
Silenco lore kantis tante bele 

Ke mem vintrala vento tacigesis. 55 
Betina, Marta, altra amikini 
Remarkis chanjo en la bel yunino. 
“El nun kondutas quale ul oldino,” 
Betina plendis. “No,” respondis Marta, 
“El nun kondutas quale seriozo.” 60 
“El perdas sua joyo.” “No, Betina. 
El perdas yun foleso,” dicis Marta. 
“Ma yuni esez fola! Sen foleso 
Ni esas nur... ni es nur nulsavanta!” 
“Betina!” ridis Marta. “Restez kalma, 65 
Nam tu nultempe perdos bel foleso!” 
Pos ke li questionis, o direte 
O plu ruzeme, pos ke li recevis 
Respondi evitant, o nul respondi, 
La deceptat yunini balde cesis 70 
Questionar, quankam la nov-veninto 
Tre bela esas, e tre amikala— 
Tro amikala, dicis la yunuli. 
Semani pasis, dii plukurteskis, 
La nokti plulongeskis. Vilajani 75 
Su kustumigis a la nova stando: 
Nun inter li es du nekonocati, 
Stranjero e nekonocata Dora. 
Nekonocata Dora ne atencis. 
El ne atencis lia babilado. 80 
El ne remarkis lia nov evito. 
El ne chagrenis pro solitareso: 
Tro plena esis ta felica kordio 
De feliceso alta ed solena. 
El tandem havis skopo, simpla skopo 85 
Rinovigita e plufortigita 

Singlamatine kande elu pozas 
Adsur la tablo plado avan ilu; 
Singladimeze kande elu prenas 
Del tablo ilua desfaldit boktuko; 90 
Singlavespere kande el forpozas 
Jurnalo, libro, levas la okuli, 
E vidas—sempre nove astonate— 
Ta ulu qua entote vidas elu. 
Vidvino Quiligos, pos la oficio 95 
Ulsundie, dicis ad el, “Kara Dora! 
Me joyas nun itere renkontrar vu! 
Tro longe vu vun celas del vilajo, 
On tro ne-ofte vidas vu recente. 
Nu, kompreneble, certe, pro amoro. 100 
Ho, ne aspektez tante surprizata, 
Amoro esas tote evidenta! 
Vu portas nun mieno plu matura, 
E kun ta yun bonulo ... nu, l'okuli, 
Li dicas omno a sagac okuli! 105 
Me esas nun evoza, ma memoras 
La kurtezado di ta bel yunuli 
Qui men amoris, ante longa tempo. 
Me vagis quaze en belega sonjo, 
Mokajo por amiki e parenti. no 
Ma pos la mariajo, ne til lore, 
Me rieniris la mondal mondumo. 
E kredez me, karino, malgre timo, 
Me trovis ke ca kustumala mondo 
Es tam belega kam amoro-sonjo, ns 
Pro ke me duktis del amoro-sonjo 
L’amoro quan me portis til la morto 
Di mea komparinda kar spozulo. 

Ho me,” sospiris elu, ma ridetis. 
“Ma ka vu kredos ico, kara Dora? DO 
Ankore ica mondo esas bela 
E sempre esos segun me. Pro quo? 
Pro ke ’amoro-sonjo restas en me. 
Do nule timez! Juez ta amoro, 
E portez olu aden nia mondo. ps 
Se ol es forta, olu es sekura.” 
Adsupre el regardis. “Plusa nivo,” 
El dicis, e ridetis, e formarchis. 
E Dora astonate elun spektis. 
Tanokte, pos supeo, pos dormesko Bo 
Dil patro, Dora faldis la jurnalo. 
La bon yunulo expektante vartis, 
Kontenta nur vidar ta bel vizajo. 
“Amiko,” dicis elu. “Amorato,” 
Il quik respondis. Elua kordio haltis, Bs 
E pose batis plu fortege. “Karo,” 
El ridetante dicis, “vilajani 
Babilas. Pro me ipsa me ne sucias, 
Ma pro la patro, pro ke ilu esas 
Tre respektinda e tre respektata.” 140 
“E juste esas,” dicis il, “karino.” 
“Do,” elu pluse dicis, “ni du mustas 
Mariajar ni.” Anxioze elu 
Regardis ilu. Ilu nur ridetis. 
“Mefacos, karo, irgo quon tu volas,” 145 
Il dicis. “E quo esas mariajo?” 
El lore ridetetis. “Amorato! 
Ka tu es pronta ton facar por me, 
E tu ne savas quo es mariajo?” 
Il simple dicis, “Se ton tu deziras.” 150 

Itere elua kordio dolorigis. 
El presis sua manui an la sino 
Por retenar jenanta feliceso. 
“Es mariajo kande amoranti 
Deklaras al mondumo ke li restos 155 
La una kun la altra, e por sempre.” 
“Ho, ton me facos kun grandega joyo! 
Me ya joyoze dicos koram omnu 
Ke me amoras tu e ke...” Subite 
La vorti mortis en la boko. Ilu 160 
Tristoze regardegis el. “Karino,” 
Il tre nelaute dicis. “Me ne povas.” 
La joyo en la kordio dil yunino 
Febleskis, e shancelis, e minacis. 
“Quo esas?” elu questionis. “Quo?” 165 
Il chagrenante dicis, “Ho, me volas 
Restar kun tu dum omna la sezoni. 
Ma ante la ultima vintro-dio 
Me iros.” “Ka tu iros?” el susuris. 
“Me ya rivenos!” ilu quik replikis. 170 
“Me venos quale me unesme venis, 
Kun la unesma nivo di la vintro. 
Ma dum printempo, dum kreskant verdeso, 
E dum somero, dum kruelo suno, 
E dum chanjem e kapricoz autuno, 175 
Me mustas sejornar en mea hemo, 
En mea hemo en la alta monto.” 
Il anxioze regardegis elu. 
La mento dil yunino saltis, sizis 
La vorto “hemo”, tenis olu quale 180 
Dronanto qua embracas salvo-kordo. 
“Kad hemo?” el avide dicis. “Hemo? 

Ka tu ya havas hemo en la monto? 
Kad ibe es amiki o parenti? 
Ka tu ya entratenas genitori? 185 
Pro to tu mustas forirar de me?” 
Semblante ilu ne komprenis elu, 
Ma simple il respondis, “Yes, me mustas.” 
Itere joyo rezolveme kreskis 
En la yunino. “Me komprenas omno. 190 
Tu agas juste. Certe tu ya mustas 
Helpar e laborar por la parenti. 
La genitori darfas demandar 
Laboro de la filii, me konkordas, 
Ed omnu ya konkordos e komprenos. 195 
Tu sendubite havas olda matro, 
Evoz geavi.” “Esas nur oldulo,” 
Il dicis kun konfuzigita tono, 
E lore anke dicis, “Ka tu vartos?” 
El regardegis l'anxioz vizajo 200 
Qua expektante vartis elua vorti. 
“Ho, amorato!” Elu saltis ad il, 
Embracis il, e kisis ilua boko, 
Susuris a ta hungreganta labii, 
“Me vartos, sempre vartos, e joyoze, 205 
Pro ke me plue prizas tri monati 
Kun tu kam yari kun irg altra viro.” 
Il kaptis elu, levis elu, kisis. 
“Ha!” el anhelis. “Tua forta brakii 
E brulas e frostigas me! Amoro!” 
La patro vekis, stuporate beis. 
“Quo esas? Kindi! Pro quo tante laute?” 
Quik retrosaltis Dora, pose dicis, 
“Ho patro, ni mariajeskos ni.” 

Vekante tote, elua patro dicis 215 
Kun tre solena tono, “Tu, yunulo, 
Tu irez al lit-chambro. Lasez ni nun. 
Askoltez me.” E plu benigne, “Irez.” 
La yun stranjero elun regardetis. 
Vidante nula timo, nur certeso 220 
En ta okuli, ilu quik ekiris. 
La patro dicis, “Ni diskutez, karo. 
Sideskez apud me. La manuo donez, 
Ta manuo quon me tenis tante ofte 
Por tun helpar marchar dum infanteso. 225 
Ho, tante kolda! Venez al fairo. 
Ma ica manuo ne plus infantal es. 
Ol klozis la okuli di la matro, 
Tro frue, ho, tro frue. Ol laboras 
Por nutrigar la kompatind vidvulo, 230 
Por netigar la domo e la vesti. 
Ol es la manuo di matur homino, 
Me intelektas to, di muliero. 
E nun tu volas lun donar ad altru, 
A yuna viro, forta, bela, bona. 235 
Me anke ton komprenas, ma lamentas 
La kelka yari qui ton posibligis. 
Karino, ne aspektez tante triste. 
Menees trista, no. Ma me ya anxias. 
Pro irga kurtezanto me ya anxius, 240 
Pro irg avid yunulo dil vilajo, 
Ho, patro sendubite sempre anxios. 
Maica viro ... me tre prizas ilu, 
Il forte laboregas, es jentila, 
Ed il es bona, pri to me es certa, 245 
Me vidas nulo mala en ta kordio. 

Ma quail esas? Quale la familio? 
Pos du monati ni ne plue savas 
Kam dum ta nokto kande il arivis. 
Ne iraceskez, restez ed askoltez. 250 
Me ne atakas ilu, tote nule. 
Me vidas en tu la amoro-joyo, 
La sam amoro-joyo quan me sentis 
Audante la bel “Yes” di tua matro 
Ta dio tante longe ante nun, 255 
E me ne plu evoza kam tu ipsa. 
Ho, quala kindi ni du esis! Kindi... 
Enun el es mortinta, tu matura, 
E me tro balde esos tote sola. 
Ne plorez, filiino! Nam me joyas 260 
Por tu, e tua joyo, mem por ilu. 
Vidar la joyo di la filio esas 
La joyo e kompenso di la patro. 
Ma ho, me timas, timas la chagreno 
Qua forsan venos a tu pro amoro, 265 
Amoro por mem bon nekonocato.” 
Per fingro Dora haltis ita vorti, 
Ridetis tra lakrimi. Serioze 
El prenis la du manui di la patro 
Per nun plu varma manui, ed el dicis, 270 
“Ho patro, me respektas tua timo, 
Ma patro, quankam yuna, me ton savas: 
Chagreno venos mem a ti qui volas 
Sekurigar su kontre omna noco. 
Ma joyo anke venas, e venante, 275 
On devas tante forte kam posible 
Sizar ol, tenegar ol. Nam tro balde 
Chagreno venos. E lor olua veno 

Ta joyo quan on sizis e tenegis 
Sustenos e suportos, mem til morto.” 280 
La patro surprizate regardegis. 
“Ka tu ton kredas, vere, mea karo?” 
Feroce elu dicis, “Ton me kredas.” 
“Nu,” dicis elua patro, “tu es saja, 
Plu saja kam la kompatinda patro. 285 
Me anke kredas lo, pro ke la joyo 
Quan tua matro donis men sustenis 
Dum ica multa yari di soleso. 
Ma me ton lernis nur pos grand chagreno. 
Do.” II staceskis e stacigis elu. 290 
“Me ne plus timos. Timo es ridinda, 
Me dicas, koram tante ver amoro. 
Advokez tua viro. Sendubite 
Il timas. Ni alejez ilua timo.” 
El saltis a la pordo, retrotiris 295 
La nekonocatulo amorata. 
La patro pozis en ta kolda manui 
La manuo di la kara filiino. 
La mariajo esis projetita. 
Ta nokto esis la finala nokto 300 
Di januaro. Un monato restis. 


SO 

La dii pasis lore tro rapide 

Dum ke la vilajani su preparis 

Por celebrar la mariajo festo. 
Yunini qui recente ne atencis 
L’olima amikino e stranjero 

Felice ed avide venis ad el. 

Betina su prizentis kom helpanto 
Kun Marta por sutar la festo-robo. 
“Ol esos maxim bona, maxim bela,” 
Betina dicis. Marta, tamen, dicis, 
“Ne se tu tale sutas! Nun atencez! 
Sencesa babilado ne konvenas 

A rafinit laboro, fol yunino. 

Tu sutas quale se per grand angelo 
To esis nur jokajo, nam Betina 
Famoza esis kom habil sutisto. 
Mem la vidvino Quiligos propozis 
Plubeligar la kirko por la rituo 

Ed ofris sua mariajo-velo 

A la fiancitino. “Tro ekmoda, 

Me timas, por nuntempa fiancito.” 
“Ho, tote ne!” zeloze dicis Dora. 

“Ol esas tre belega, me ton prizas, 

Mem plue pro ke ol da vu donesas.” 

Per kiso elu dankis la vidvino 25 

Felice redeskanta pro la laudo. 
La dii pasis, e ye omna dio 

La fiancito pludesquieteskis. 

“Pro quo ajornez ica mariajo?” 

Il dicis. “Pro quo tala sensencaji? 30 

Me tote ne komprenas ica homi.” 

La patro dicis, “Es tradiciono. 

Tu nun es una de ni, kar yunulo. 

Kustumi ya importas. Sen kustumi 

Ni esas animali en dezerto. 35 

Es la kustumi qui konstruktas socio. 

Pacienteskez. Segun la kustumi, 

En bona, justa tempo venos omno.” 

“Tro lente,” pensis la fiancitulo 

Ma dicis nulo. Vorti esus vana. 40 
La tempo flugis, dii sempre pasis, 

Ed omna dio sempre plulongeskis, 

Ed omna nokto sempre minlongeskis. 

La dimezala suno singlajorne 

Plu alte klimis la vintral cielo, 45 

La matinala astro singlajorne 

Plu frue reptis de la horizonto. 

En la okuli dil yunulo brilis 

Matida cintileto di pavoro. 

La blanka bel vizajo fatigeskis, 50 

Divenis kelke griza, kelke magra. 

La forta manui sempre plufebleskis. 

Il marchis min rapide e min certe. 

Ye singla nivo-sturmo il rikaptis 

Gayeso e ta joyo di yuneso, 

Ma nivo venis sempre plu neofte, 

Ed herbi ja aparis tra la nivo, 

Ankore bruna, ma li ja aparis. 
Ton Dora okupata ne remarkis. 

Preparo e babilo ecitanta 

Plenigis elua mento. Vesperale 

El ne plus lektis, vice lo babilis 

Pri la preparo, o pri ul novajo 

En la vilajo de qua tante longe 

El separabis su. La patro dormis 

Avan fairo dum ke el babilis; 

La yun stranjero elun regardegis 

Taceme, sen audar, sen respondar. 

Nur dum la nokto-kiso il rivivis, 

Embracis elu tante fervoroze 

Ke el shokesis ek la socio-nubo 

Ed aden la real amoro-mondo. 

Li kisis, li inhalis Puna Paltra, 

Li sentis sua kordii kunbatar, 

La pulso di dezireganta sango 

Qua fluis til dezireganta pelo. 

La vangi dil yunino quik redeskis, 

La vangi dil yunulo quik blankeskis. 

“Nur ton me deziregas,” il susuris. 

“Nur tu tenita tale da me sempre. 

Nur tua bel fermeso sub la manui. 

Nur tua varmegeso an la sino. 

Nur to, karino, sempre, nur por sempre.” 

“Karulo, ho,” el reciproke dicis, 

“Nur to me ipsa anke deziregas. 

Restar tenita tale da tu sempre, 

Sekura sub ta ferma, forta manui, 
Varmega an ta sino qua men shirmas. 
Nur to, karulo, sempre, ya, por sempre. 
E balde ton ni havos, karo, balde.” 90 
Desesperante il susuris, “Balde...” 

La mariajo-robo finigesis, 
“E bele ol aspektas,” Marta dicis. 
Ol esis ek satino e dentelo 
Tam blanka kam la nivo di la monto, 95 
Ornita per brodat arjenta flori 
Qui cintilifis quale glacio-peci. 
Du diamanti klozis la kolumo, 
Du plusa diamanti la ponyeti. 
“Tu facis bone, malgre babilacho.” 100 
“Vexetez ne, mal Marta,” el respondis, 
“Od me nur sutos ul farino-sako 
Por tua propra mariajo-dio!” 
La du yunini ridis ed admiris 
La bela Dora en ta bela robo. 105 
Tri dii restis til la mariajo. 

La ornamenti tandem finigesis, 
“E nula kirko tante bela esis, 
Vidvino Quiligos, me ton asertas,” 
La patro dicis. “Quante vu laboris!” no 
El forte laborabis aranjante 
La maxim anciena frajilaji: 
Kristala vazi e vitrala boli 
Kontenis verda branchi e blank flori. 
Satina tuki kovris omna benko, ns 
E bunt rubandi ligis la kuseni 
Por joyigar la adoranta genui. 
L’altaro drapiresis da blank tuko 


~31~ 


Brodata per kremea helebori. 
“L”okuli es dazlata, kar vidvino!” DO 
Replikis el, “Tal yuni ton meritas. 
On rare nun celebras mariajo 
Dum vintro. La kustumo es printempo. 
Ma per ta festo tua filiino 
Adportas charmo en ca kold tenebro.” ps 
“La yuno havas devo pri parenti,” 
La patro dicis, “Ed il facos olu. 
Pro to ni ton celebros tante frue. 
Il esas bon yunulo, tre devema. 
Reala viri facas sua devi, BO 
To pruvas ke il es reala viro, 
E pro to me ya tre estimas ilu. 
Il facos bone por la filiino.” 
Du dii restis til la mariajo. 
La mariaj-festino preparesis, B5 
“Ne tushez ta dolcaji, ne til morge,” 
Avertis Marta, ma Betina furtis 
Un tre belet kuketo ek mielo, 
Do ne respondis pro la plena boko. 
“Ta Marta ne saveskos,” elu pensis, 140 
Ma Marta savis, ed el dicis nulo, 
Nur nete riaranjis la dolcaji: 
Bisquiti saracena, ribo-tarti, 
Amasi de limona makaroni, 
Pladedi de bonboni chokolada, 145 
Rubando-kandio, flava karameli, 
E nuci, e bel frukti konservita. 
Por la repasto ipsa, multa dishi: 
Rostita porko e rostit potati, 
Pistata napi kun karoti, fabi 150 

Kun alio ed onyoni e cinamo, 
Stufata pomi, brez-koquita kaulo, 
E kom drinkaji, biro, vino, cidro. 
La tablo garnisesis tre belege 
Per porcelana pladi, arjentaji, 155 
Per kristal-glasi e kristal gobleti. 
Pos astonat regardo, Dora kriis, 
“Amiki, maxim bon amiki, danko! 
Me gratitudas ultre gratitudo. 
Per via laborego vi demonstras 160 
Ke vi aceptas la fiancitulo. 
Ho, danko, danko, maxim bon amiki!” 
Un dio restis til la mariajo. 
Ta dio esis kolda, mem koldega. 
En la aero mola nivo-floki 165 
Flotacis lente, flirtis kun la cilii, 
Titilis nazi, pikis nuda nuki. 
La yun nekonocato laboregis 
Sekante lenii por la grand furnelo. 
Il weris nula ganti, nek mantelo. 170 
Il forte ocilegis la hakilo, 
Ne quale ta qua facas simpla tasko, 
Ma ta qua volas aplastar la mondo. 
Per singla ocilego, spliti flugis. 
Il su inklinis, prenis granda splito, 175 
E vidis rektigante su du boti, 
Du longa, magra gambi, e plu supre 
Surtuto, e plu supre, chapelego 
Cilindra, nigra, sur hararo blanka. 
“Ha,” dicis la yunulo. “Do tu venas.” 180 
L’oldulo sniflis e siflante dicis, 
“Tu vidas. Me es hike. Tu expektis.” 

“Pro quo tu venas nun?” “Ho, ton tu savas.” 
Il tusis. “Men pardonez. Ca varmeso.” 
“Se tante nesalubra, restez che tu,” 
La yuna viro plendachante dicis. 
“Che ni,” Poldulo dicis. “Me tun vartis 
En nia monto-hemo. Dii pasis, 
Fideme me tun vartis. Tu ne venis. 
Do, malgre la danjero, me voyajis, 
Riskante mea propra vivo por tu. 
Ma me ne volas ke tu sentez shamo, 
No, tote ne. Elevez tua kapo. 
Yunulo,” il ridetis, “men regardez. 
Komprenez, me Pemocin intelektas. 
Pro to me ne iracas. Me kompatas. 
Ma anke tu komprenez, ke me volas 
Sekurigar ta vivo quan me prizas. 
Tu savas bone quo es ica dio. 
Tu savas bone, ke tu nun departez.” 
“Ne nun!” la yuno kriis. “Ne ca dio! 
Un plusa dio, nur un me tun pregas! 
Un plusa dio e me ne refuzos. 
Ho!” ilu klamis. “Pro quo tal lenteso? 
Pro quo li ne quik agas segunvole? 
Pro quo li sempre dicas, “Ne til morge”? 
Ta homi, sempre li ajornas omno, 
Ajornas omna joyo e bonajo, 
Ti qui nur havas tante kurta vivi, 
Ti qui nur havas un flagrant instanto 
Itere il abasis sua kapo 
E volis ploreskar, sen kapableso. 
L’oldulo pozis un unglatra manuo 
Adsur ta kolda shultro. “Me avertis, 

Me tun avertis pri tal efemeri. 215 
On vidas, ke li esas surfacala. 
Li ne sat longe duras, li nur glitas. 
Sen eterneso, nula profundeso. 
Li esas enti nur di kurta dio, 
Ma ni, tam longe kam la globo jiros, 220 
Ni esos, tu e me, por sempre esos.” 
Desesperante la nekonocato 
Faligis la hakilo ed il sizis 
Ta manuo dil oldulo. “Nur un dio! 
Ni morge mariajos ni, e lore, 225 
Ligit ad elu segun elua legi, 
Me livos, me kun tu felice iros, 
Ton me promisas, kredez me, me iros.” 
“Facile tu promisas, quik oblivias.” 
“No, no,” la yuno dicis. “Me ton facos. 230 
Tu darfas men kredar. Pro quo me restus? 
Tu savas, se me restus, esus fino, 
E nun, ho, nun me ne deziras fino! 
Do fidez a me, patro. Nur un dio.” 
L’oldulo suspekteme e tristoze 235 
Regardis la yunulo, e sternutis. 
“Meesas fola,” il murmuris. “Fola.” 
La yun nekonocato ridis, saltis. 
“Tu venos a la mariajo-festo!” 
Il klamis. “Tote ne!” la bon oldulo 240 
Hororigite kriis. “Dementulo! 
Tu savas bone, ke li men ne videz. 
Nu, adio—malgre mea timi, adio. 
Ma rimemorez—nur un plusa dio. 
Ka tu ne sentas ta sudala vento? 245 


Ol suflas del interdiktata landi. 

Do, yuno, satisfacez ta promiso.” 
Subita nivo-falo kovris ilu 
Ed ilu desaparis en blankeso. 
La voco amorata lore klamis 250 
Del domo, “Ube esas tu, karulo?” 
La yuno turnis su. Teroro sizis 
La kordio en la sino dum instanto, 
Ma quik il klamis, “Hike, amorato! 
Me venas a tu, ya, a tu me venas!” 255 
La nokto pasis, la matino venis, 
La kloshi dil kirketo laute sonis. 
Felica vilajani su asemblis. 
La fianciti dicis sua vovi. 
La mariajo-festo celebresis 260 
Per kanto e per danso e per manjo 
Til ke arivis stranje varm vespero. 
La homi, plena e kontenta, portis 
La nov gespozi al vartanta domo 
Ed ibe gratulante livis li, 265 
Spozulo e spozino nun por sempre. 
Brizeto de la sudo lin envolvis, 
Lin pulsis plu proxime l'un al altra. 
Il prenis elua manuo, presis olu, 
E lente duktis elu adinterne. 270 
Itere, e per vorto e per tusho, 
Li kambiis ta vovi anciena 
Qui ligas voluntanta amoranti, 
Plenigis la tenebro di la nokto 
Per devorante jeneroza dono, 275 
Muziko di sospiro ed anhelo, 
Plezuro aceptata e sizata. 
Amoro, exter tempo, ultre tempo, 

Tempala esas, ed ol tandem pasas. 
La korpi saturata exhaustesas; 280 
La manui su extensas, falias, falas; 
Serchanta, murmuranta boki tacas; 
Respiro tranquileskas e moleskas; 
La movi cesas, e silenco vinkas. 
Il dormas, ma il semblas ne dormar. 285 
Il sentas danjeroza varmegeso, 
Ma nula suno esas, nul fairo, 
No, nulo, no, ecepte la spozino, 
Qua tushas ilu, e ta manuo esas 
Tam varma kam brilant, brulant furnazo. 290 
Il sufokate penas kriachar, 
Ne povas, ilua boko ne apertas, 
Ne povas apertar, fuzate fluas.... 
Il vekis ed il audis del karelo 
La grato di un unglizita fingro. 295 
Nelaute ol insistis. Il staceskis, 
Vestizis su, e pos un regardeto 
Al bela, amorata dormantino, 
Elevis sua kapo, e foriris. 

Printempo. Dora vekis a printempo 

Ed anke a la lito sen spozulo. 

Paniko kaptis elu dum instanto. 

“Pro quo livar sen adiar, karulo?” 

Ma balde el memoris e kalmeskis. 5 
“Il retrovenos, tale il promisis,” 

El dicis a su. “Esez pacienta! 

Ne esez plorplendant infanto, folo! 

Tu esas nun spozino, e matura. 

Kad altra mulieri ne ton sufras? 10 
Spozini di soldati o maristi 

Tro ofte e tro longatempe sufras 

La absenteso di la kara spozo, 

E savo pri danjeri subisata. 

Ma tu, tu havas to quon li ne havas: 15 
Certeso ke la tua retrovenos.” 

Dubito pikis. “Ma la vilajani, 

Ka li komprenos? Forsan li men mokos. 

Me restez do tranquile sufidema. 

Ridetez—me ya sufidema esas, 20 
Es nula timo, nul dubito pri il. 

Il venos, yes, il retrovenos a me, 

Ton il promisis, ilu retrovenos 

Ye la unesma nivo-falo. Karo, 

Til nun me triviale prizis vintro 
Nur por esar kontrea a la altri 

Qui sempre plendas pri ta griz monati. 
Ma nun me maledikas la printempo! 
Me maledikas per la tota kordio! 
Me volas ke ol e sequant somero 
Forhastez. Me ya odios bel verdeso, 
Deziros nur eterna nivo-falo. 
Desfrostez, tero—mea kordio duros 
Kom glacio til ke ilu retrovenos.” 

El iraceme vishis minacanta 

Lakrimi del okuli. “No! Ne plorez! 
L’amiki videz nur sufido, nur 
Spozal rideto e mieno. Do nun.” 
Rapide el staceskis, su vestizis, 

Ed iris por koquar la dejuneto 

Por elua patro, qua quik questionis, 
“Ma ube la yunulo, la spozulo? 

Kad ilu ja laboras pos tal dio?” 

“Il livis,” el sensucie respondis. 

“Il sempre dicis ke il mustas tale.” 
“Ho, tante balde?” suprizate dicis 
La patro. “Quale ilu sempre dicis,” 
Feroce el repetis. “Pro parenti. 

Il sorgas la parenti.” “Komprenende,” 
Nelaute dicis l'altru. “Estiminda. 

Il esas bon yunulo, tre bon viro. 
Tro longe, forsan, ni retenis ilu. 

Il timis, me remarkis, por le sua, 
Divenis plu nervoza, ton me vidis. 

Ni esis egoista. Me regretas. 55 
Ni devis ya hastir la mariajo.” 
Il vishis sua boko e staceskis. 
“Nu, nun komencas la dial laboro.” 
Il elun regardetis, ed ekiris. 
E multafoye, dum sequanta dii, 60 
Dum ke la nivo fuzis sur la sulo, 
Dum ke desfrostis lagri e viteyi, 
Dum ke la verda herbi su elevis 
Del fango vers la suno, el repetis, 
“II livis quale sempre ilu dicis, 65 
Por la parenti. To es estiminda,” 
Til ke la vilajani tandem cesis 
Questionar. Li, tamen, astonesis 
Pro la semblante aplomboza joyo 
Per qua el dicis tante bitra vorti. 70 
Ul vilajani inter su susuris, 
“Il iras e laboras por parenti, 
Tre estiminda, yes, ma quo pri Dora? 
El nun es la spozino, nun parento. 
Kad el ne plu valoras kam ta altri?” 75 
“Ta altri es evoza, onu dicas,” 
Ul altru lore dicis. “Me deziras 
Ke mea kindi esez tante bona.” 
“Ma elua patro anke es evoza. 
Kad ilu ne meritas ula helpo?” 80 
“Ma omnakaze, elu es felica, 
Do ka ni darfas ton questionar?” 
“Ne darfas, no, ne darfas,” dicis l'altru, 
E tale finis omna tal konversi. 
Betina kompreneble expektabis 85 
Ne tante ofte vizitor yun Dora 

Pos mariajo, nam spozin-kustumo 

Es evitar 'amiki di yuneso. 

Ma pro la absenteso dil spozulo 

Ankore elu freque al farmeyo 90 
Promenis por babilo amikala. 

“Advere, Dora, multi dicas ico, 

Ke tu tro ofte restas tote sola, 

Ke, mem se tua spozo absentesas, 

Tu darfas e tu devas joyigar tu.” 95 
Ma me respondas sempre, “Tote nule, 

El esas nun spozino, e spozino 

Ya havas sua devo spozinala. 

Spozulo facas sua devo, anke 

El havas sua patro e laboro, 100 
E se el ne tam ofte su amuzas 

Kam ni yunini olim ni amuzis, 

Nu, tala frivolaji es por yuni, 

Ne por matura mulieri, no. 

Ton Marta dicas, e to semblas justa, 105 
E tote me konkordas icafoye. 

Advere, Dora, omnu nur deziras 

Ke tu felica esez, malgre omno. 

Le triviala pensas triviale, 

Le plu matura pensas plu mature. no 
Pro quo esar homala sen empatio? 

Ho, qua es kloko? Lasez me irar, 

Livona men expektas por la teo, 

E segun el, asistos bel kuzulo 

Qua venas de la urbo, imaginez! us 
Pro to ca blu boneto, quankam certe 

Il ne atencos ruda ruranino, 

Kad ica blu boneto es beleta? 

Me esas tante tarda, karo! Adio!” 

El iris. Dora restis silencoze, DO 
Senmove e senpense til noktesko, 
E tandem el preparis la supeo. 

Uldie kun sudala vento venis 
Yunulo fresha, bela, audacoza. 
Il portis granda sako sur la dorso. n25 
Il ociligis tuberoza stango. 
Sensucie ilu promenante kantis 
Kansono humuroza ed obcena 
Pri muliero e pri voyajanto. 
Audante, pudorar yunini fingis. Bo 
Audante, viri fingis ne audar 
Ma ridis dop la manui for spozini. 
L'impertent vaganto tandem venis 
A la albergo e demandis laute, 
“Ho, albergestro! Quik adportez karno, Bs 
Rostita karno bone spicizita, 
Tam saporoza kam lokal homini! 
E pano ek la maxim blank farino, 
Tam blanka kam la manui di yunini! 
Ed anke ul drinkajo plu fortega 140 
Kam l'aquo dil torenti de la monti 
Qua preske glaciigas Pezofago! 
Se nula vino, me aceptos biro, 
Ma blonda biro, nur la blonda biro, 
Tam blonda kam la dami quin me prizas! 145 
Ne timez, albergestro, me ya pagos. 
Me pagos per bon oro, od arjento, 
O maxim bone per beleg kansono, 
Kansono pri la landi trairita. 
Askoltez, nov amiki, nam me venas 150 

De la sud-landi ube per kantar me 

Vekigis la arbori e la herbi 

De lia longe frostigita dormo. 

E me imperis ke li su vestizez 

Per verdo, quan li tre felice facis. 155 
Dum ke vi ronkis sub ta nivo-tuki, 

La mutonuli audis mea kanto 

E balde nova mutonyuni friskis 

Adsur la delicoza verda herbi. 

Me ne komentos quale yuna homi 160 
Aceptis mea kanto, nam vi dami 

Redeskus koram kandideso, ka ne? 

Ma ta ne-ignorebla kanto di me 

Mem rivivigis la vintral mortinti, 

Vekigis li de lia kolda tombi, 165 
Ed igis li dansar ed amorar! 

Nu, ka tu prenos ca rejal kansono 

Kom rekompenso por rejal repasto? 

No? Ka valoras nur moneto-peci? 

Ha, kompatind amiki, me komprenas 170 
Pro quo la nivo tante longe restas 

En via lando—pro frostoza kordii! 

Ma ho, mem hike esas ul vivanti 

En qui pulsanta kordio varme batas. 

Exemple, beletino, tu!” Betina 175 
Preterpasante surprizat audabis 

La muzikala e stranjer achento, 

Venabis kurioze plu proxime 

E ravisate ilun askoltabis. 

Ma la jokanta pincon dil yunulo 180 
Ajile ed habile el evitis 

E furioze ilun reprimandis. 

“Raskalo! Audacoza friponulo! 

En ca vilajo ni ne tale ludas!” 

“Ho, kompatind vilajo sen tal ludi!” 

La vagantulo klamis, ed extensis 

Un manuo por itere esforcar 

Laudanta pinco. Elu retrosaltis. 

“Me esas bonkonduta muliero!” 

Il laute ridis. “To por bonkonduto! 

Dum tal varmeso e sub tala suno, 

Tal bonkonduto es neoportuna! 

Ol esas nur vintrala afektaco, 

Ne apta por repleta beletino. 

Ta suno, quale me, ne longe restos. 

Profitez, mea beletino. Se ne, 

La glacio tro avide tun rikaptos 

E quale ul perdita monto-prato, 

Ol sempre tenos tu nekultivata.” 

Ta voco, lore danjeroz, nelauta, 

Haltigis elu e paligis elu. 

Betina, tamen, malgre la beleso 

Di ta mokanta e flirtant vizajo, 

Su vivacigis e lun vango-frapis. 

Per nazo-levo kom superb saluto, 

El petuleme turnis su ed iris. 

Itere la stranjer vaganto ridis. 

“No, quale suno me ne longe restos, 

Ma malgre me, me restos pokatempe. 

Por tala famo onu riskus frosto!” 
On dicas ke, dum la sequanta dii, 

La yun vaganto kampis an la fluvio, 

Ke ilua voco tarde omnanokte 

Audesis o ridanta o kantanta. 

190 


195 


205 


On anke dicas ke, nekustumale, 215 
Betina ne atencis la amiki, 
Ne babilante pasis omna horo, 
Ma sole vagis fore del vilajo, 
En Pagri, od en prati, en foresti, 
Alonge la adsud-fluanta fluvio. 220 
Ed ulafoye, rare, dicas onu, 
En la kampeyo di la yun vaganto 
Kantado e ridado tandem cesis. 
“Nu, tale onu dicas,” dicis Marta 
A Dora qua filizas darn-agulo. 225 
“Me komprenende tote ne ton kredas. 
El esas fola, el ne es stupida. 
Tro bone elu savas ke reputo 
Por yuna muliero es lo nura. 
Pro quo, por evidente tre frivola 230 
Vaganto, bon homino su forjetus? 
Ho....” Marta lore tre subite tacis, 
El redeskante serchis furioze 
Por pinglo o por cizo en la korbo. 
“Pro quo, tu dicas?” pala Dora dicis. 235 
“Tun gardez, tu per tala questioni 
Atraktos to destino a tu ipsa. 
Pro ke ulfoye, certe ne tro ofte, 
Ne-expektite o mem kontrevole, 
Aparos regardeto, o rideto, 240 
O Peko di kansono en ul voco, 
Od ul aromo di la fora nivi, 
O tusho qua vekigas memorajo, 
E mem jaluze protektat reputo 
Divenas sika polvo sub la pedi. 245 
La voyo fixigesas, ed on sequas.” 

Reveme el forpozis la darnajo, 
Regardis la sun-kusho tra fenestro. 

Lor posdimezo di la tard printempo 
Portante ilua sako, la vaganto 250 
Del sudo venis aden la albergo. 
“Ho, albergestro! Me demandas karno, 
E pano, e ta bona biro! Hastez! 
Nam cadie me departos pluadnorde 
E me bezonas bona repastego 255 
Por fortigar me kontre la koldeso 
Di ta gratutidoza regioni! 
Me prizas tua nun belega valo, 
Ma nun ca tero esas tote verda, 
E me plu prizas loki verdeskanta. 260 
Quo? Nur hanulo bolietigita? 
Ka bruna pano? Ho, yes, justatempe! 
Nu, adminime biro es loyala, 
Do riplenigez ica drinko-poto. 
Ni pariez por la kusto, ka ne, kerlo? 265 
Ho ho, la kordio restas frostigita. 
Me ofrus a vu humuroz kansono, 
Ma me tro bone savas vua manko 
Di muzikala gusto. Do, ton kaptez! 
Arjenta monet-peco, ne tam harda 270 
Kam vua anmo, bona albergestro! 
Me darfas predicar ke, ulatempe, 
Vi omna deziregos rividar me. 
Nun adio!” Ilu suflis tra la pordo, 
Ridetis ed adnorde turnis su, 275 
Siflante, il sensucie fore flanis. 

On dicas ke Betina dum un dio 
Che su repozis pro ul maladeso. 

Ma dum sequanta dio, l'amikini 

Remarkis ke ta vangi esas mem plu 280 
Repleta e rozea nunatempe, 

La voco gaye e sencese bolias, 

E ke el nun regardas la yunuli 

Per kelke plu evaluant okuli. 

“Ho, tante bel printempo!” elu dicis 285 
A Dora dum ke eli kunpromenis. 

“Tre bela, ma sezoni sempre pasas. 

Ni darfas expektar varmeg somero, 

Perfekta por frumento e la viti. 

Me havas ta informo de bon fonto. 290 
E tu es anke tre felica, Dora, 

Pro la forpaso di printempo, ka ne? 

Nur du sezoni ante la riveno 

Di tua amorata spozo. Ho ve,” 

Betina sospirante dicis. “Nur du....” 295 
Ed astonate Dora regardegis 

E trasis la regardo di Betina 

Adnorde. Ed adnorde el regardis 

La fora monto, e la monto-pinto, 

Ankore blanka per eterna nivo 300 
Qua celas ta a qua el es ligita 


Per lego, per kustumo, per amoro. 


SO 

Somero, e la agri esis verda 
Pro la kreskant frumenti e legumi. 
La bovi e mutoni ocieme 
Pasturis herbi sub la flava suno. 
Vit-beri purpureskis an la viti. 5 
La fluvio, pos inundi di printempo, 
Tranquile tra la valo lente fluis. 
En Pagro dil farmeyo, Dora helpis 
La patro, koliis falchita feno. 
El triste spektis kande, fatigite, 10 
La patro haltis, vishis la sudoro 
De sua fronto per kol-tuko. Triste 
El spektis, ed el spektis iracoze, 
Pro ke la patro sole laboregas 
Sen helpo di ... di ta qua helpas altri. 15 
El quik forigis ita vana penso, 
Desnobla penso, mem shaminda penso. 
El esas forta, yuna, e la patro 
Ne laboregas sole. Elu helpas. 
Dum elua tota vivo el helpabis, 20 
La nuna yaro ne diferas tale. 
“Es tro varmega, patro,” elu dicis. 

“Ka tu nun fatigesas?” il replikis. 

“Ho, tote ne!” el kriis. “Tamen, patro, 

Por tu ol es advere tro varmega. 25 

Sub tala suno, tala quala tu ne—” 

“Ne devas laborar?” la patro dicis. 

“Pro quo? Pro ke me es oldulo? Savez, 

Ankore me es forta e kapabla, 

Advere, plu kapabla kam yunuli! 30 

Pro ke experienco men fortigas. 

Ma nunatempe mea kapableso 

Es kelke plu prudenta.” II ridetis. 

“Ho, tua bela pelo ja redeskas! 

Ca suno esas danjeroza por tu. 35 

Ni mustas defensar beleso tua 

Por certigar la joyo di la spozo, 

E mea joyo anke, kara filio, 

Nam ta beleso es ne nur la tua, 

Ma anke la beleso di la matro, 40 

Qua por me rivivigas per regardo. 

Do ireze preparez la dejuno. 

Dimezo hastas a ni, e me hungras.” 

Desvoluntante, heziteme, Dora 

Forpozis la rastilo e formarchis. 45 
Proxime a la domo elu vidis 

Stranjera viro qua sensucie vartas 

Regardegante un distanta nubo. 

Il su apogis an la pordo-framo 

E mordis herbo-stipo, ed il zumis, so 

Nelaute zumis iritant melodio 

Qua pikas la memoro quale dorno. 

“Qua esas vu?” abrupte dicis Dora. 

“Saluto,” ilu lente tranparolis, 

“Saluto, bela damo di ca domo! ss 
Ton me konjektas, pro ke ica domo 

Tam neta e tam bela es kam vu.” 

Il reverencis ad el. Kad il mokas? 

Nam Dora es sordida e polvoza 

Pro laborir. Il esis granda viro, 60 
De plena matureso, alta, larja. 

Il portis nigra barbo tra qua brilis 

La maxim blanka denti ja vidita. 

La vesti di la viro, paruzita, 

Sordida esis, multe rapecita, 65 
La boti esis ek ul bruna stofo, 

Makulizita, lacerit, truoza. 

Il agreable spektis el spektanta. 

“Yes, damo, me vagadas multa milii. 

La voyo ne atencas la aspekto, 70 
Aceptas amikale omna pedo.” 

“Quon volas vu?” el questionis bruske. 

“Quik al komerco, nu,” la viro dicis. 

“Me esas homo del westala landi, 

Dezerta landi sika e varmega. 75 
Me volas poka aquo del puteo. 

Me volas repozar dum kurta horo, 

E, per la alta suno qua ektiras 

La pur sudoro de ni kompatindi, 

Me volas ke vu, damo, nule timez.” 80 
Desestimante, elu quik replikis, 

“Timar! Amiko, on ne timas ito 

Quon on ne mem remarkas.” “Ho, bel damo 
Il klamis. “Tu nun nomas me amiko! 

Itere ica mondo es benigna! 85 
E me, amiko, nur pro amikeso, 


1? 

Me darfas da tu rimemorigar, 
Ke ver amiki nule permisesas 
Hungrante, fatigite adiar.” 
Ruzeme il adjuntis, “Me laboros.” 90 
La brov-kontrakto quan el preparabis 
Quik desaparis. “Ka vu ya laboros?” 
“Joyoze,” il respondis. “Pos repasto. 
Nam kad on povas laborar tot-forte 
Havante vakua ventro?” El ridetis. 95 
“Do, bone,” elu dicis. “Es laboro. 
No, ne enirez til ke vu vun lavez. 
Vu restez hike. Balde mea patro 
Advenos, il explikos vua taski.” 
Pos plusa regardeto, el eniris. 100 
La viro plaudis per sordida manui, 
Il zumis, ed il dansis kelka pazi, 
E flanis al puteo por lavar su. 
La patro surprizat aceptis ilu. 
La tri sideskis an la manjo-tablo. 105 
La nov-veninto manjis, multe manjis, 
E mem plu multe manjis, pano, supo, 
Rostita hano. Pose il laboris, 
Facile ed ajile ociligis 
Siflant falchilo tra la flava feni. no 
Neofte ilu pauzis por flexar 
La dorso o tirar trans ilua fronto 
Kol-tuko shifonatra, quankam semblis 
Ke ilu nulatempe sudorifas. 
La patro dicis, “Pro quo tu, amiko, ns 
Ne sudorifas pro la varmegeso?” 
La vagantulo ridis e respondis, 
“Meela suno esas bon amiki. 

Il nulatempe jenus me, oldulo, 
Nam il tro multe prizas la rakonti, 120 
E me, me havas multa bon rakonti.” 
“Rakonti pri quo?” [altru questionis. 
“Rakonti pri l'eventi di la nokto,” 
Respondis ilu, “quin ta olda suno 
Nultempe povas regardar. Il oglas ps 
To quo eventas die, mem celite, 
Ma ho, il deziregas oglachar 
To quo eventas nokte, ma ne povas. 
Ha, quante ilu prizas babilacho!” 
Plu tarde posdimeze, Dora koquis Bo 
Supeo por la laboranta viri. 
Frapeto an la pordo interruptis, 
La pordo apertesis, ed eniris 
L’amiko Marta. “Dora, me advenas!” 
El klamis. “Ka me darfas?” “Ho, saluto! Bs 
Bonvole venez, Marta! Quon tu portas?” 
“Me havas ul kuketi quin me bakis.” 
“Tro jeneroza, danko!” Dora dicis. 
“Ma venez, e sideskez an la tablo. 
O kad es tro varmega? Men pardonez. 140 
Me mustas laborar pri la supeo.” 
“Ho!” astonate kriis Marta. “Quo es 
Pri tante multa dishi? Ka la patro 
Divenas granda urso?” Elu ridis. 
“No, tote ne,” e Dora anke ridis, 145 
L”unesma rido dum tro multa dii. 
“Me havas plusa boko por nutrar.” 
Senpense Marta klamis, “Kad il venas?” 
Ma pose perturbite su tacigis. 
La dorso vers l'amiko, Dora haltis 150 


~~ 


Levante la kovrilo di marmito. 

Sensucie el respondis, “Ka qua venas? 

Ka la spozulo? Tu tre bone savas 

Ke il ne retrovenos ante vintro. 

No,” elu anke dicis, “ca festino 155 
Es por ne-expektata employato.” 

“Kad employato?” “Yes, e justatempe. 

Tu savas ke me anxias pri la patro, 

Il sempre e tro multe laboregas. 

Me helpas il tam multe kam posible, 160 
Ma il ne prizas lo, il es fiera. 

Nu, cadie, quaze ek cielo, venis 

Vaganto, ilu dicas, de la westo. 

Il volis ula aquo e repasto, 

E por to il laboras en la agro. 165 
Pro to me koquas ica repastego— 

Nam ilu restez,” ferme dicis Dora. 

“Do fortunoze me adportis kuki,” 

La altru gaye dicis. “Lurizili!” 

La du homini ridis. Tainstante, 170 
Eniris e la patro e l' vaganto. 

“Bonveno muzikal por laboristi, 

Bel dam—ho, men pardonez: du bel dami!” 

Jentile, la vaganto reverencis 

A Marta, qua paleskis e staceskis. 175 
“Bonveno, Marta! Ho!” la patro klamis, 

“Nur pensez, Dora, ja la tota agro 

Falchesas! Ica viro havas brakio, 

Vidar il laboranta es poezio, 

Me dicas lo, poezio! Nun ni hungras! 180 
Quo esas en ca korbo? Ha, kuketi! 

Da Marta, sendubite. Jenerozo! 

Me dankas tu totkordie, bon amiko!” 

Ma Marta ne respondis. El senmove 
Regardis sua neta, blua shui, 185 
E ne audacis regardar adsupre, 
Pro la regardo di la bonaspekto, 
Qua elun necelate admiregis. 
“Tu restos che ni e supeos, Marta, 
Ka ne?” la patro dicis. “Ho, yes, restez,” 190 
Insistis Dora. Marta quik redeskis 
E kriis, “No, ho no, me ton ne darfas! 
La matro vartas, do me mustas ... adio!” 
El tre sorgeme pasis la vaganto, 
Trairis l'apertita pordo, jiris 195 
Sur la portiko, ilun riregardis, 
Itere kriis, “Adio!” e forkuris. 

“Nu, esas tarda,” Dora lente dicis. 
Plu ferme al vaganto elu dicis, 
“Ma vu ya restos, ne nur por repasto.” 200 
Perplexe la oldulo lin regardis. 
Pledante elu dicis, “Yen. Ni ofros 
Diale a vu tri boneg repasti, 
E mola lito, e shirmanta tekto 
Se vu por ni laboros, adminime 205 
Til la rekolto. Quale vu respondas?” 
Il turnis su del pordo e ridetis. 
“Me fakte esas senvalor vaganto 
Ne atraktata da quar parieti. 
La kustumala lito es la sulo, 210 
La kustumala tekto es cielo.” 
El iracante, deceptate klemis 
La boko, turnis su. Ma la vaganto 
Per moliganta voco pluse dicis, 

“Ma me es anke kelke ociema, 

Ho yes, tre ociema, e dormema. 

La brizo hike, quale berso-kanto, 

Men lulas, e men charmas, e men luras. 

Esar itere neta es novajo. 

Me esas kurioza pri ta lito. 

Me flaras bon aromo del furnelo. 

Mem ta kuketi en ta bel korbeto 

Aspektas tote apetitigiva.” 

Itere il regardis vers la pordo. 

“Nu, nu, me restos.” Ma pro la joyego 

Qua saltis al okuli di bel Dora, 

Il levis manuo ed il anke dicis, 

“Tam longe, nur tam longe kam la brizo 

Men lulas per ta dolca berso-kanto. 

Ka tu konkordas tal kondiciono?” 

Tacante, per kapsigno, Dora dankis 

La viro, e la patro laute ridis. 

“Do nun sideskez, viro, e nun manjez!” 

Ma la vaganto vartis expektante 

Til ke bel Dora dicis, “Tu sideskez.” 
Vintrala dii sempre pasas lente 

Pro obskureso e pro dezirego 

Ke li su cedez a la nova suno. 

La somerala dii pasas lente 

Pro varm longeso e pro dezirego 

Ke li nultempe trovez lia fino. 

“Se tala dii durus!” Ton Betina 

Sospiris, ne remarkis la mieno 

Di Dora, qua blankeskis ye ta vorti. 

Sur la portiko la amiki sidis 

E sensheligis pizi aden boli 

230 

240 


245 


Dum ke la suno vagis vers la westo, 

Brilante rede tintis l'alta nivo 

Di la distanta monto. Plu ruzeme, 

Betina babilachis, “Me supozas 250 
Ke anke Marta ton deziras, ho, yes. 

Recente elu trovas multa kauzi 

Por vizitar tu, ka ne? Me konjektas 

Ke la adver motivo esas alta, 

E muskuloz, ed anke barbizita.” 255 
El gutur-ridis e faligis pizi 

Aden la bolo, tik-tak, tik-tak, tik-tak. 

“Se ita citadelo falus, bone. 

El riskas divenar superba prudo. 

Yunuli dil vilajo ofte dicas 260 
Ke elu konsideras su tro alte. 

Pro quo el ne til nun aceptas viro? 

Es multi qui kurtezas el, ma vane.” 

Itere el sospiris. “Nu, me joyus 

Se Marta trovus ula feliceso. 265 
Nun el ne plus men mokos. Yes, me joyas 

Por elu, quankam ol ne longe duros. 

Tal homi, tal vaganti ne konvenas 

Por tala quala ni. Tro netranquila, 

Avida por ul nova peizajo, 270 
E fakte, esas to quo luras ni 

Qui pasos nia dii en un loko. 

Me, adminime, me ya gratitudas 

Pri lia manko. Ho!” Nun el remarkis 

La pal vizajo dil amiko Dora. 275 
Hastoze el forpozis sua bolo, 

“Regardez la sun-kusho! Qua es kloko? 


Me tardas, la onklino men reprochos.” 

Rapide el staceskis e rimetis 
Boneto, kisis Dora. “Adio, karo!” 280 
Ma el hastante vers la pordo haltis. 
Subite el embracis Dora. “Karo,” 
Nelaute el murmuris, “kara Dora, 
Men ne atencez. Tu tro bone savas 
Ke me es fola e frivola kindo. 285 
Senpense vorti saltas ek la boko. 
Memorez ke la spozo a tu venis, 
Ke ilu de tu nevolunte iris, 
Ke il itere a tu retrovenos.” 
Betina kisis elu e ridetis. 290 
“Til morge, ye la kirko. Nun me flugez!” 
Til tarde Dora spektis la voyeto 
Pos ke Betina fore desaparis. 
La bel vizajo chanjis instantale, 
Nun harda, nun tenere fatigita. 295 
El tale sidis til venonta voco 
Deklaris la riveno di la patro. 
“Kar Dora, ho!” la patro laute klamis. 
“Ni facis bone cadie, grand laboro.” 
“Ma patro, ube es la employato?” 300 
El surprizite dicis. “Kad su lavas?” 
“Ho, yes.” La patro vishis sua fronto. 
“Ma ne por ni, karino. Sur la tablo 
Nur pozez la du pladi icanokte.” 
El dicis, “Kad il manjos nul repasto?” 305 
“Il nule pensas pri repasto, Dora,” 
La patro ridis. “Livez nun ta yuni 
A lia apta ludi. Ni enirez.” 
La patro iris tra la pordo. Dora 
Staceskis, ma el restis dum minuti, 310 

Regardis la for monto per okuli 
Tristoza, doloranta, deziranta. 
La dolca somerala nokti pasis, 
Tre dolca pro parfumo di primrozi, 
Di nokto-gladioli, tuberozi, 315 
Stridant kansoni di akridi, grilii, 
La ululado dil otuso, huo, 
Sisanta plupo di la nokt-herono. 
E de la arboreti e la prati, 
Celita de regardo da la homi, 320 
La murmurado di ul amoranti. 
La somerala nokti tale pasas. 
Til ulmatine venis la vaganto 
A Dora e la patro an la tablo 
Portante sua sako an la shultro. 325 
“Sideskez,” Dora dicis. “Kelke tarde 
Tu dormis.” “Yes,” la patro urjis, “manjez. 
Ni havas cadie multa taski. Manjez.” 
Ma la vaganto stacis, ne sideskis. 
“Me ne plus manjos tua bona koquo, 330 
Bel damo, quankam mea ventro pledas, 
Pro ke me ne plus restos en ca domo. 
Me ne plus darfas laborar por vi, no.” 
“Pro quo?” shokate Paltri questionis. 
“Ka tu ne sentas?” dicis la vaganto. 335 
“La brizo lastanokte chanjis, jiris. 
Ol venas nun del nordo, e koldeskas. 
Lulanta berso-kanto nun divenas 
Marchario, e me audas ta tamburi. 
Tu forsan ne es, quale me, sentema 340 
A tala signi. Me lin bone savas. 
Nun es la tempo quan me predicabis, 

E me ne manjos sen ton meritar. 
Vi esis tre jentil a me, me dankas, 
Ma la jaluza voyo men advokas. 345 
Nun adio.” Il forturnis su, e Dora 
Senpense dicis, “Ma quo pri—?” El haltis. 
La viro turnis su ed il ridetis. 
“Nu? Quo pri qua?” La barbizit vizajo 
Moleskis. “Pro to tu ne suciez, damo. 350 
On savas o saveskas en ca mondo, 
E to quon on saveskas per amoro, 
Mem triste, esos maxim estimata. 
Nu, joyez, quale me! La brizo chanjas! 
Ol suflas kolde de la fora nordo! 355 
Somero nun adias, quale me!” 
Il pulsis tra la pordo, e formarchis. 
De pos ta dio Marta rare venis, 
O, vizitante, ne tro longe restis, 
Ma elu e Betina plu benigne 360 
Subisis la kurtezo dil yunuli. 
Pos kurta tempo, Dora tre felice 
Askoltis la novajo pri fianci. 
El ridis kun la du, e kun li revis. 
La mariajo-festin li projetis, 365 
E pose, dum vespero, rivenante 
Adheme, elu levis la vizajo 
E tastis por la promisita brizo, 
La koldeskanta brizo de la nordo. 

Autuno reptis aden la vilajo 
Travestiat en freshiganta brizo. 
“Ha!” dicis la vidvino Quiligos, 
“To rivivigas on, ka ne? Advere, 
Ye mea evo, someral varmeso 
Tro jenas.” Dora ridis e replikis, 
“Vu sempre, siorino, pri la evo 
Parolas. Vu ne evas tante multe.” 
Penseme la vidvino dicis, “Dora, 
Vu men surprizas. Kad vu dicis lo? 
Ne longe ante nun vu konsideris 
Me kom oldino. Nu, la mariajo 
Ya maturigas. Me es kurioza, 
Kad mariajo maturigos elti, 
L”amiki vua, Marta e Betina?” 
“Nu, Marta ja es serioza homo,” 
Respondis Dora, “Yes, el vere esas, 
Plu serioza nun. Ma ta Betina...” 
Li agreable kelke gutur-ridis 
Dum kune trikotar en la salono 
Di la vidvino. El subite pauzis, 
Regardis ulo fora, e sospiris. 

“Me tamen es evoza, tre evoza. 

Me sentas la pasado di la yari, 

Di singla yaro e sezono anke, 25 
Kom ul portenda faligit pezajo. 

Se la spozulo nur vivabus, lore 

Vu vidus quante yuna me restabus! 

Solitareso ... Ka vu tale sentas?” 

Subite elu questionis Dora. 30 
Tresayigate, Dora regardegis, 

Redeskis, ed abasis la regardo. 

Nelaute el respondis, “Yes, ho, yes.” 

Tenere la vidvino su inklinis 

E kisis la red vango dil spozino. 35 
“Ma tu,” el dicis, “tu ne tale restos, 

Nam tua viro a tu retrovenos.” 

Lakrimi quik plenigis la okuli 

Di Dora. “Ho!” el kriis, “Kad il venos? 

Kad il advere venos?” Ed el kovris 40 
L’okuli per la manui. La vidvino 

Shokate ma benigne tushis elu. 

“Ka tu dubitas? Ka tu sentas anxio? 

Senbaze, karo! Tua viro esas 

Tre bona e fidinda e fidema. 45 
Se ne, kad ilu sorgus pri parenti 

En fora lando? Dora, esez certa 

Ke ilu balde retrovenos a tu. 

Ton ilu dicis, ton il certe facos.” 

Vidvino Quiligos ad elu donis 50 
Naztuko. “Nun sikigez ta okuli. 

Kad ilu prizus tale tun vidar? 

Il volus ke tu esez nur felica.” 

“Tu esas justa,” Dora ferme dicis. 

“Me shamas pro febleso.” “Ho, ne shamez! ss 
Nam timo esas naturala probo 
Di nia fido. Vinkez ol. Tre simpla.” 
El decideme cesis trikotar. 
“Nu, sat laboro. Nun ni havez teo.” 
La dii tre furteme plukurteskis. Go 
La suno fingis ke ol sempre brilos. 
Mem Pautunala pluvo ne tro jenis 
La bona e grandega rekoltajo. 
Pro ke la patro es itere sola, 
Bel Dora anke laboregis kun il 65 
Ed havis nula tempo por plendar. 
Li falchis la frumenti, lin sikigis, 
E pose drashis e la granin fanis. 
Samtempe, del gardeno Dora koliis 
Karoti, kauli, napi, onioni, 70 
Amasi de potati e de beti. 
El facis konservaji ek la quingi 
Qui kreskis en arboro ye la pordo, 
E trempis en vinagro reda pipri. 
Jorneske elu vekis, laboreskis, 75 
Ne cesis til ke la trompanta suno 
Su kushis. Exhaustite elu dormis, 
Ma elu dormis sempre plu felice, 
Nam singla dio plu proxime portis 
La veno-dio di la kara spozo. 80 
Uljorne on remarkis en la valo 
Stranjera viro, mezevoza viro 
Havanta labio-barbo kelke griza. 
Il esis kurtstatura, magra, bruna 
Pro multa dii sub brulanta suno. 85 
L’olima segunmoda vesti esis 

Tre neta ma tro ofte rapecita 

Per bunta e diversa stofo-peci. 

La nigra ledra boti, tamen, brilis, 

L’arjenta buklo brilis an la zono, 90 
E la okuli sub la densa brovi, 

Tam nigra kam onixo, anke brilis. 

“Ka mea boti?” ilu quik respondis 

A suspektanta regardacho. “Nova, 

Nu, evidente. Anke la chapelo. 95 
La nura necesaji di sajulo, 

Bon boti e chapelo. Quale domo 

Bezonas bona tekto sur la kapo 

E bona fundamento sub la muri. 

Askoltez ta qua savas: sparemeso 100 
Pri tala kozi es prodigemeso. 

Me ne es tante rich o tante povra 

Por tal disipo. Me es prudentulo. 

Pro to me serchas hike ul lojeyo, 

Ne tam kustoza kam Palbergo. Tamen, 105 
Me ne es mendikanto, no, sioro. 

Me kun plezuro pagos yusta preco 

Por lito en ul respektinda domo, 

Ul komfortoza domo, e tranquila, 

Sen multa kindi—me ya prizas kindi, no 
Ma me ne prizas lia bruisego. 

Bonvole men direktez, kad es domo 

Di tala homo en ca bel vilajo? 
Me dankas vu, sioro, multa danki 
Pro to il venis a la neta hemo us 
Di la vidvino Quiligos. “Ma quo?” 

El astonate dicis. “Ka lojanto? 

Me ne konsiderabis tala kozo!” 

Jentile la vaganto reverencis. 
“Ka vu nun konsiderus, bela damo? DO 
Me voluntante pagos yusta sumo 
Por komfortoza lito dum ul dii, 
O mem dum plur semani. Ca vilajo 
Atraktas me, me volas repozar, 
Spektar la rekoltado. Me exploros ps 
La homi hike. Mees filozofo, 
No, nula famozulo, nur studento 
Di ta qua onu nomas lo homala. 
Dum mea glob-vaganta avaniro 
Me prizas inquestar en tala loki BO 
La homo ordinara, nam lu esas 
La maxim bona, maxim vera ento. 
Vu, tamen, bela damo, me ne studios, 
Nam vues certe nule ordinara.” 
Vidvino Quiligos regardis ilu. Bs 
“Sioro, vu ya esas flatachanto.” 
“Ho, tote ne! Me esas tro evoza, 
Tro experiencoza por malaji.” 
Mail ridetis. “Me nur remarkabis 
La neta, bele furnisit salono, 140 
La saporoz aromo del koqueyo, 
E vua evident respektindeso, 
Qua komprenende multe plu importas.” 

La vilajani astonate audis 
Ke nun vidvino Quiligos aceptas 145 
Lojanti po tre mezvalora preci. 

Ankore longe laboregis Dora 
Por rekoltar vit-beri e legumi. 
La patro ipsa charjis la furgono, 
La kompatinda ed evoz kavalo 150 

Su strenis por tranar la granda pezo, 
Duktata da bel Dora sen flogilo: 
El uzis karezanta pregetado. 
“Ni mustas laborar mem plu rapide,” 
La patro sempre dicis. “Videz, nubi, 155 
La pluvo venas, e l'unesma frosto 
Nun reptas de la monto vers la valo.” 
“Me savas, patro, sempre ni pluhastas. 
Avane, karo,” al kavalo, “venez, 
Nur plusa pazo, e nur plusa pazo. 160 
Regardez, yen la stablo, tu repozos.” 
Snortante, la kavalo avanpazis— 
La flanki trepidanta e spumoza, 
Naz-trui larjigita e suflanta— 
Atingis la polvoza farmo-korto. 165 
Lu tremis ye forpozo di la brido, 
Tro fatigita por manjar l'aveni. 
“Lu troe evas,” triste dicis Dora. 
“Lu mustas retretar de tal laboro.” 
“Me savas lo,” la patro dicis. “Balde. 170 
Lu, quale me, meritas ta repozo, 
Ma ne ja. Ni descharjez la furgono.” 
Ankore li laboris til sun-kusho, 
E pose. Omna dio pasis tale. 
“Nu, quale standas la fiancitulo?” 175 
Vidvino Quiligos kun Marta sidis 
An la portiko dum sunoza dio. 
Li brodis tablo-tuko por Betina 
Kom donacajo por la mariajo. 
“Ho ve!” yun Marta kriis. “Ica viri! 180 
Ka me ultempe ilin intelektos? 
Il timas, yes, il timas mariajo! 

Ne mariajo ipsa, ma la rituo. 

Il dicas, “Me oblivios omna vorti, 

Me falos, o pro ebrio me men shamos.” 
Kad ico esas viro qua kombatis? 

Me sempre supozabis ke homini 
Poltrona esez, ma la patro dicas 

Ke mem il ipsa timis mariajo.” 

“Ha, Marta,” la vidvino lente dicis, 
“Braveso dum kombato es ludilo. 

Es ni qui mustas kultivar kurajo. 

La viri nur afrontas l'una Paltra, 

Mani afrontas ed li ed la vivo.” 

Kun to konkordis Marta per kap-signo, 
E pose el ruzeme questionis, 

“Nu, quo pri vua insistant lojanto?” 


“Ho, Marta!” la vidvino quik respondis. 


“Il esas tante surprizanta homo! 
Tre eleganta, tante edukita, 

E tante rafinita pri la gusto! 

Il esas povra, me supozas, tamen 
To es indiko nek pri la valoro 
Nek peko, certe ne, me ya esperas 
Ke me ne esez tante neprofunda. 
Il anke pagas me sentemporise. 
Vu savas ke me esas sat richeta— 
Me dankas la prevido di la spozo! — 
Ma ta lokaco-preco men ne jenas. 
Pos dinear ni ofte kunparolas— 
Plu juste, il parolas, me askoltas— 
Pri facinanta e diversa temi. 
Komprenez, ilu semblas trairir 

La maxim fora loki di la mondo, 

Ne kom vaganto, ma kom studianto. 
Nu, preske omna vorto es pur oro 
Ed il diskursas multe plu belege 
Kam irga predikero quan me audis. 
Nu, quankam me komence ne diletis 
Ca preske nedecanta aranjuro— 
Havar nekonocato en la hemo— 
Me dicas ke me esas fortunoza, 
E ke me plu profitas per la veno 
Di ta nekonocato kam il ipsa.” 
“Me joyas por vi du,” gratulis Marta. 
“Ma me suspektas ke il plu profitas 
Per vua bon menajo e koquarto. 
Ho, se nur omna tala veno esus 
Tam profitoza por ni omna!” Marta 
Sospiris. La vidvino regardetis 
E sua brod-agulo prenis, stekis, 
Sorgeme facis stebo en la tuko. 
“Me vidis nia Dora nur hiere,” 
El dicis. “Tante longe el laboras, 
Aspektas fatigite. Kompreneble, 
Rekolto ye farmeyo ton postulas. 
El tamen dicis a me, ke el joyas 
Pro la rapida iro dil sezono. 
Pro quo ni omna intelektas, ka ne?” 
La yun fiancitino ton remarkis, 
Riprenis sua propra brod-agulo, 
Filizis olu, e taceme brodis. 

L’evoz kavalo tandem kurbaturis. 
Dum plura dii Dora e la patro 
Neglijis la laboro por flegar 


La komparinda bestio, sensucese. 

Pos plusa dii dum qui la kavalo 

Tro multe sufris, Dora e la patro 

Mortigis ta qua longe lin servabis. 

“Ho, filiino, nun ni mankas tempo. 250 

Ni mustas chagrenar plu tarde, Dora. 

Nun venez. Ulamaniere kune 

Ni kompletigez la rekolto. Venez.” 

Li ipsa lore, quale bestii, tranis 

La grand furgono ad e de la agro. 255 
La mariajo-festi celebresis, 

L'unesma di Betina, la duesma 

Di Marta, per festini di rekolto. 

La vilajani omna su prezentis 

En lia bela, maxim bunta vesti. 260 

E mem asistis la stranjer lojanto, 

Qua pose dicis entuziasmante, 

“Me multe prizas ca rurala ritui. 

La fido a la ancien kustumi, 

La bel kostumi, e la bon manjaji, 265 

Ti omna montras la reala bazo, 

La fundamento ipsa di la lando.” 

Vidvino Quiligos ĥere dicis, 

“On sentas dum tal festi ke ancestri 

Kunsidas an la tablo por tostar li.” 270 

Sagace la lojanto pasis fingro 

Trans ilua labio-barbo, lore prenis 

Kuketo, e sagace mordis olu. 

“Tre saja, siorino, tre, tre saja. 

Vu havas en vu anmo di poeto.” 275 
Tri dii pos la mariajo-festi 

La patro laborante domajesis. 

Tranante la furgono, ilu falis 

Sur pento, la charjit furgono rulis, 

Il levis sua manui por shirmar su, 280 
Ma vane. Larja roto ilun kaptis 

E quale grani en la muelilo, 

La gambo e la hancho aplastesis. 

En la gardeno, Dora audis krii. 

El kuris a la agro, vidis sango. 285 
Per la forteso di paniko, elu 

Fortranis la furgono de la patro. 

Ma lore, solitare, quon facar? 

Kurar a la vilajo por mediko, 

Restar kun ilu—Pamba necesesas. 290 
La sango spricis del vundita gambo. 

Quik decidante, el arachis bendo 

De sua jupo, trovis la aorto, 

Nodigis stofo cirkum ilua kruro. 

El anhelante dicis kalmigante, 295 
“Ho patro, ka tu audas? Ka men audas? 

Askoltez! Me nun queros la mediko. 

Ka tu men audas? Restez koncianta! 

Me mustas tun livar nur kurtatempe, 

Me venos tam rapide kam posible. 300 
Regardez me! Tu esas forta viro, 

Ne cedez tu! Me stanchis la sang-fluo. 

Ho deo, yes, kriachez se tu volas! 

Ma restez konciante! Me rivenos!” 

Kisinte ilua fronto, e timante 305 
Ke to es adio-kiso, el forkuris. 

Plorante totavoye, el renkontris 

Amiki. Dora quik naracis omno. 

Un de li ipse al mediko kuris 

Dum ke la altri hastis al farmeyo 310 

Kun Dora. Li elevis la vundito, 
Qua lore esvanabis, ilun portis 
Aden la domo, enlitigis ilu. 
Plu tarde, la mediko ilun traktis, 
Purigis la vunduri, sutis oli. 315 
Il donis dormigivo, ed il dicis, 
“Per ta rapida ago, sendubite, 
Vu salvis ilu, Dora. Il mortabus 
Pro sango-manko sen ta turno-kruco.” 
“Ma ilua gambo?” elu questionis. 320 
Il ofris ad el nula van espero. 
“Pro ita tote frakasita hancho, 
Me ne expektas ke il ... Nu, ni vartez 
E ni vigilez. Il es forta homo, 
E tre, tre ofte me es surprizata.” 325 
Do Dora flegis ilu, e ne sole. 
La amikini single freque venis 
E sidis kun la patro dum ke Dora 
Dormetis kurtatempe en sidilo. 
La patro sempre destranquile dormis 330 
Pro dolorego, jemis e kriachis, 
Ma Marta kalme sidis apud ilu 
E kalmigante ad il laute lektis. 
La patro rare e nur poke manjis; 
Betina paciente nutris ilu 335 
Per bone fortiganta buliono. 
Du viri dil vilajo kompletigis 
La rekolturo. Dora dankis omni 
Senvorte, nam la vorti ne kontenas 
Por tanta gratitudo sata spaco. 340 
E dum la nokti, apud elua patro, 
El silencoze en la obskureso 

Tra la fenestro serchis un vidajo: 
La blanka pinto di la alta monto 
Qua celas elua amorat espero. 

“Nu,” dicis la lojanto sen preludo, 
“La dio venas, kara siorino. 
Me sentas ke la vintro nun minacas 
E do me iros, segun la kustumo, 
Adsude a plu konvenanta landi. 
Me spektis vua kelka dramateti, 
Li esis amuzanta, edukiva. 
Me lernis multo, o dicar plu juste, 
Me nur konfirmis to quon me ja savas 
Pri la homal aferi en ca mondo. 
Me povas, tamen, asertar a vu 
Ke me nultempe experiencabis 
Tam agreabla hemo kam la vua, 
Nek tam charmanta hosto kam vu ipsa. 
Bonvole ne men pregez, bel vidvino. 
La boti urjas me, e me respondas. 
La ventro insisteme kontredicas 
Pro vua saporoza koquo-arto, 
Ma ferme me rezistas e me negas. 
Mees volunta sklavo a ta boti, 
E kande li imperas, me obedias. 
Do adio a ca bela vilajeto! 
Al bel vidvino Quiligos, nun adio! 
Ed irge kande l'autunala brizo 
Del nordo suflos, lore pri me pensez! 
Nam me, en irga lando quan me vagas, 
Pri vu dum ta sezono certe pensos!” 
Vidvino Quiligos senvorte spektis 
Til ke la magra formo desaparis. 

Subite el tresayis, nam el sentis 375 

L”unesma tusho di un nivo-floko 

Qua del cielo adsur elua nazo 

Flotacis quale plumo di ucelo. 

“Ho!” elu klamis. “Tante frue! Vintro!” 

El tremis ed el sniflis ed eniris. 380 
Ma Dora, dormetante sur berjero, 

Un manuo tenegata da la patro, 

Subite vekis de bizar koshmaro 

Pri ula sufokanta varmegeso. 

Konfuze, el regardis sua patro, 385 

La pal vizajo, la tordita fronto. 

Tenere, fatigite, el karezis 

La griza hari di ta kara kapo. 

El lore regardetis la fenestro. 
Subite el paleskis. No, nur polvo. 390 

No, forsan nur la plumi di kolombo. 

E lore, nekredante, Dora saltis 

Ek la sidilo, kuris a la pordo, 

Jetante el apertis, ed ekhastis 

Kun nuda pedi adsub la cielo, 395 

Cielo lore plena de niv-floki. 

El ofris la vizajo al koldeso, 

Joyoze sentis singla glacio-piko, 

Ye singla blanka makuleto sizis, 

E lekis kold aero e rideskis. 400 
El tacis. El regardis tra la nivo 

La fora monto, la jaluza monto. 

Senpense el extensis sua manui, 

Imploris, pregis, klamis, “Donez ilu!” 
Yen, venis klamo de la blanka voyo. 405 

El vidis formo tra la blanka velo. 

La nuda pedi portis el ad ilu, 

Sentante nek la polvo nek koldeso. 

Il venis ek la nivo quale stelo, 

Lumizis el per blindigant amoro. 410 
Il kaptis elu, levis elu, kisis 

E dicis, “Me promisis, e me venas.” 

El ploris, el anhelis, el susuris, 

“Tu men promisis, ed a me tu venas.” 

La nivo transformesis aden oro. 415 


SO 


~73~ 


L’olima desespero e dubito 
Ne plus importis lore segun Dora. 
L”amoratulo venis, il asistas, 
Il restos, el ne plus responsos sole. 
Il, askoltinte la historio trista, 5 
Forkisis la lakrimi del okuli, 
Susuris, “Me es hike, amorato, 
Ho, amorato kompatinda, ne plus, 
Tu ne plus esas sola, me es hike.” 
Mail, dicante lo, sekrete lansis 10 
Regardo al fenestro, ube formo 
Tre alta, e tre magra, e weranta 
Cilindra, nigra, ma ruptit chapelo 
Dissolvis aden vorticanta nivo. 
“Ni restos kune,” ilu anke dicis, 15 
“Tam longe kam posible, me promisas, 
Til ke—” Per kiso el tacigis ilu. 
La patro anke joyis tra doloro. 
“Il venis, ton me sempre dicis, ka ne?” 
Il anhelante dicis. “Tre fidema, 20 
Il es fidema, me asertis sempre, 
E nia fido ad il esis justa.” 

“Me sempre fidis,” simple dicis Dora, 
“Ma ho, la varto esis desfacila.” 
“Nun il es hike, omno standas bone,” 25 
La patro dicis. “Omno standos bone.” 
Dum nokto, pos amoro, la spozulo 
Susuris al spozino, “Dum tal nokti 
En la brilant koldeso di la monto, 
Me pensis nur pri tu, pri tu, amato. 30 
Me vidis tua formo en la nubi, 
E maledikis la trompanta tento. 
Me faris tu en omna fresha brizo, 
E furiis ke li darfas tun tushar. 
Me mokis mem la brilo di la suno, 35 
Pro ke me konocabis tua lumo, 
Ed olua febla radii pro Pexisto 
Di tua ebrianta varmegeso. 
La flori ibe—ibe esas flori, 
Ma pala, kristalatra, deceptanta— 40 
Burjonas balde, tre rapide velkas, 
E me avide urjis lia velko, 
Por ke me plu rapide retrovenez 
A tu, amoratino e spozino.” 
La vento suflis exter la fenestro, 45 
Semblante ridis melankolioze. 
Diale, la spozulo laboregis. 
Il hakis lenii, nutris la brutaro. 
Il fertiligis la dormanta agri 
Por richigar ed emendar la sulo, 50 
Plu tarde semis lagri frostigita 
Por frua rekoltajo dum printempo, 
Ma ilu ne deklaris ke il ipsa 
Ta printempala rekoltajon facos. 


~75,~ 


Por la furgono, il fabrikis roto 55 
Por remplasar ta roto domajita. 
Sorgeme, il reparis la fenestri 
Por exkluzar la intruzanta vento. 
Diale, Dora flegis tre tenere 
La patro, qua diope plufebleskis. 60 
El urjis ke il manjez ed esperez. 
El kurajigis il per babilado 
Pri la vilajo e la vilajani. 
El laute lektis ad il dum vesperi, 
Til ke il tandem desquiete dormis, 65 
E kande, dum la nokti, ilu kriis, 
Kriachis pro doloro, elu livis 
La varma lito di la spozo, kuris 
Ad il e tenis la tremanta manuo 
Til ke itere ilu dormeteskis. 70 
La patro ne staceskis de la lito. 
La gambo plumagreskis, e la hancho, 
Tordit, krulit, nultempe risaneskis. 
Pro exhausteso e pro dolorego, 
La mento di la patro ofte vagis. 75 
Il vivis quaze en koshmaro-lando 
Havanta rede striizit cielo 
En qua la maxim dolca memoraji 
Pecetigesis da akut angoro. 
La pacienta kiso e karezo 80 
Di Dora nur tempale retrotiris 
La tro sufranta anmo a kalmeso. 
E dum la nokti, dum la kelka hori 
Sen krio, Dora risanigis su 
En la embraco di la amorato. 85 
Ed ulamaniere, ta embraco 

Fortigis elu, kurajigis elu. 

Noktale, Pamoranta murmurado 

Facile vinkis Pinsistanta plendo 

Di nivo o di vento o di sturmo. 90 
La nov-spozini Marta e Betina 

Sat ofte lin vizitis. La tri dami 

Kunsutis o kunkoquis o konversis. 

“Ca mariajo-stando es sat stranja,” 

Betina dicis. “Ed ol evidente 95 

Kreesis por profito di la viro, 

Yes, sendubite. Mea Marko drole 

Demandas ke me sempre esez pronta 

Servar il quale ula chambristino, 

E to de ta qua tre baroke juris 100 

Ke ilu esos sempre mea sklavo! 

Nu, quale mea matro freque dicis, 

Ca viri vivas en senbaza revo. 

Pro to li sempre dicas ke nur ili 

Komprenas realeso, ke homini 105 

Es emocoza, neracionala— 

Por konvinkar su ipsa! Yes, es vera. 

Me tamen balde dresos il, men kredez.” 

“Ma kar Betina,” Marta reprimandis, 

“Me savas ke il tote tun adoras!” no 

“E pro quo ne?” Betina simple dicis. 

To tiris gaya rido de la altri. 

Betina lore anke gutur-ridis. 

“[l adminime esas bela viro, 

E men amuzas, il es tante drola! ns 

Nu, me konfesas, ke ni bone fitas.” 
“Me e la spozo anke fitas bone,” 

Replikis Marta. “Mea Isaako 

Es sempre komplezema, atencema, 

Mem kelke troe. Kad me es pupeo? 120 
Ulfoye il men traktas quale se me 

Ruptesos ye un nesorgema tusho. 

Plu bona, yes, kam kompatinda Sara, 

Qua es ligit a ta stupida bruto, 

O siorino Shaw, karceranino ps 
Di ita ebriemo. Ma advere, 

Kad esas nul felica mediano? 

Mees robusta damo, sana, yuna. 

Me volas ne celar me de la vivo!” 

“E ne de la westala vento, ka ne? BO 
Ol certe rivivigis tu unfoye!” 

Betina ridis. Marta quik replikis, 

“E ka se Marko trovus tu lurata 

Da ul vaganta printempala brizo?” 

Li amba ridis. Lore la spozini Bs 
Regardis Dora triste ridetanta. 

“Amiki,” elu dicis, “nur memorez 

Ke tal problemi esas benediki. 

Nam ti pri qui vi plendas vin amoras, 

E kun vi esas, kun vi sempre esos.” 140 
El pozis sua manui en la gremio, 

Regardis tra la frostigit fenestro 

La febla lumo dil vintrala suno 

E serchis per Poreli la tum-tumpo 

Di la hakilo di la kara spozo. 145 
La altri regardetis Puna l'altra, 

Tenere tushis elua kolda manui. 

Tresayigite, Dora pluse dicis, 

“Ho, ne komparez me, kar amikini! 

Nam ca amoro esas mea joyo, 150 

Ed irge qua chagrenon olu donas, 
Totkordie e felice me aceptas. 
La mondo esas tante jeneroza 
Donar a me tal amoroza spozo! 
Me ne demandos pluso de cielo.” 155 
La astonata nov-spozini tacis. 
Vidvino Quiligos vizitis anke, 
Plu ofte kam la okupat yunini. 
El posdimeze sidis kun la patro, 
Parolis ad il til ke il dormeskis, 160 
Ma kad il elun audis, el ne savis. 
La domon, neglijita pro la flego, 
El helpis netigar, e kande Dora 
Shamite dankis elu, el respondis, 
“Ma karo, quon me altre facez cadie? 165 
Me havas nulu nun qua men bezonas. 
Advere, ta lojanto men vekigis 
A la vakueso di solitareso. 
Me divenabis, ho, tro sukontenta, 
Tro komfortoza. Nam kad onu darfas 170 
Nur kontemplar la mondo? Tote ne! 
On mustas staceskar ed ekirar 
Adinter la homala kamaradi. 
Por tala kamaradi quala Dora, 
Ta sociala devo es plezuro. 175 
Karino, no! Ne plorez! Tu men helpas 
Per permisar ke me tun helpez. Danko! 
Me ne plus esas senutil oldino! 
Tu esas yuna, tu es amorata. 
Ho, Dora, juez, juez ta amoro! 180 
Por ca oldino, juez ta amoro! 
Nam ula de ni ne plus tale joyos.” 

El turnis su, l'okuli briletante, 
Al pordo, nam aparis la spozulo. 
“E yen, il venas!” la vidvino dicis. 185 
“Me trusos ta imajo en la posho, 
La bel spozino e la bon spozulo, 
Ol men varmigos dum irar adheme.” 
“Me duktos vu,” quik dicis la spozulo. 
“La voyo esas longa al vilajo 190 
E nokto falas tre rapide, damo.” 
“Ho no,” el dicis, “me tun dankas, no. 
Me juas la promeno, ma ne juus 
Savar ke pro me Dora mankas vu.” 
El adiante kisis lia vangi, 195 
Envolvis su en sua dika shalo, 
Nelaute dicis, “Adio!” e formarchis. 

Il regardegis elua iro, dicis, 
“Tu havas bon amiki, kara Dora.” 
“Ni havas bon amiki, mea karo.” 200 
Li lente venis Puna a la altra. 

En obskureso nova yaro naskis. 
Tempesto glaciigis omna tekto 
E frajiligis omna grand arboro, 
Faligis branchi e frakasis muri, 205 
Forsuflis la shindoli de la stabli. 
La nova suno, mikra ma dazlanta, 
Lumizis la pruinizit ruino. 
La vilajani ne permisis su 
Tro longe lamentar, ma laboreskis. 210 
Komence li reparis sua tekti 
Por ke li shirmez la familiani. 
Pos reparir la stabli e garbeyi, 
Li helpis la amiki e vicini. 

Dum ke bel Dora restis kun la patro, 215 
La spozo kun la altra viri iris 
De Puna domo a la altra domo 
Por forportar la faligita branchi, 
Martelagar la domajita tekti, 
Kovrar per planki frakasit fenestri. 220 
Vidvino Quiligos invitis omnu 
Por eskaldanta chokolado, dume 
Betina bakis saporoz pasteti 
E Marta koquis fortigant raguto. 
Vilajanuli e vilajanini 225 
Kunvenis e sentime li konjektis 
Pri to quon la vetero nun venigos, 
Konsilis quale protektar brutari, 
Kondolis pri perdaji e domaji. 
Ma la pueri, qui ne partoprenis 230 
La sucio o la timo dil adulti, 
Felice glitis sur la nova glacio 
Per pedi o sketili o glutei. 
Plu tarde, la spozulo fatigite 
Rivenis al farmeyo. Ibe Dora 235 
Salutis ilu per embraco, kiso. 
Nelaute li diskutis la novaji, 
La bon agado di la vilajani. 
“Me prizas tala kunlaboro,” dicis 
La spozo. “Per to me men konsideras 240 
Kom parto di vivanti di la valo.” 
“Ma certe tu es un de ni, karulo,” 
Perplexe el replikis. “Nur pro tu,” 
Il dicis tre nelaute. “Nur pro tu.” 
La patro, febligita da doloro, 245 
Plumaladeskis, terorinde tusis. 

La rauka respirado lin vekigis, 

Ol gratis al oreli quale ungli. 

Ta pal vizajo mem plu pal divenis. 

Nultempe cesis ploretanta jemi. 250 

Il lore poke manjis, poke drinkis. 

Il ne komprenis irga questioni, 

Repondis nur sensence o neklare. 

Plu magra il divenis, e plu magra, 

Do Dora per stebita lit-tegili 255 

Esforcis ilun varmigar, ma vane. 

Per mola tuko e per varma aquo 

El dolce e tenere lavis ilu. 

Senvorte, la spozulo spektis ito. 

Senvorte, il tacigis elua ploro. 260 
La dii e la nokti tale pasis, 

E la tristeso quin li partoprenis 

Kreskigis la amoro di vi amba. 

“Sen tu, me sufokesus,” elu dicis. 

“Sen tu,” il dicis, “esas nul aero.” 265 

“Sen tu, la vintro vinkus,” elu dicis. 

“Sen tu,” il dicis, “nur es koldegeso.” 

Ma sempre li celite regardetis 

La omnajorna kusho di la suno, 

E sempre li desespereme spektis 270 

La omnajorna levo di la suno. 
Ul jorno dum ta traural monato, 

La bon spozulo hakis en bosketo, 

Amasis la brancheti aden faski 

E ligis oli per kanabo-kordi. 275 

Il su rektigis ed il turnis su, 

E trovis ke l'oldulo stacas ibe. 

Ankore ilu weras la surtuto 

E la cilindra e ruptit chapelo, 

Ed anke larja, amikal rideto. 280 
“Puero!” ilu klamis. “Bon saluto! 

Me joyas tun vidar pos tanta tempo. 

Ni sentas tua manko en la monto, 

Ni esas tre, tre sola. Mem la venti 

Men questionas, “Ube es la filio?” 285 

Me ja multfoye a li explikabis, 

Ma vakua kapi es obliviema. 

La roki e la glacieri grondas, 

E li es kustumale pacienta. 

Ho, quante sane tu aspektas! Bone! 290 

Me timis ca klimato nesalubra, 

Ma evidente vana es ta timo. 

Nu, ka tu ne salutos me, puero?” 
Taceme la spozulo dicis, “Patro, 

Saluto,” anke dicis, “Pro quo hike?” 295 

“Kad esas ta saluto amikala?” 

L’oldulo dicis, kelke ofensita. 

“Me venas nur pro amo por vidar tu, 

Tra tante longa disto a ca loko 

Por vizitar ... ed anke avertar.” 300 

“Ha,” dicis la yun viro. “Expektata. 

Tu venas por mokar la feliceso 

Pri qua tu es jaluza, celibulo!” 

L’evoza viro triste forregardis. 

“Ka tu pri me opinionas tale...” 305 

“Ho, patro!” la spozulo kriis. “Nule! 

Pardonez me! Ta vortin me regretas. 

Ma me ne cedos mea feliceso!” 

L’oldulo tre benigne dicis, “Karo, 

Tal vortin feliceso ne parolus.” 310 

La altru sizis sua propra kapo 
Per la du manui. “Me es desfelica! 
Ho, tante desfelica! La spozino, 
El sufras grand tristeso pri la patro, 
Il balde mortos, ca vivanti mortas, 315 
Me balde livos, nam livar me mustos, 
El esos tro, tro balde tote sola! 
Ton elu savas, ma el ne agnoskas. 
Pro quo, pro quo me mustas forirar?” 
“Tu bone savas,” dicis la oldulo. 320 
“Me volas ne livar, me nule volas!” 
La olda viro apud il sideskis 
Adsur la stumpo di hakita pino. 
“Yunulo,” ilu dicis, “tu selektis. 
Libere, voluntante tu selektis, 325 
Nam mem amoro esas selektebla. 
Yes, esas, malgre postulant emoco. 
Tu savis la reguli nur mentale, 
Ma nun tu sentas oli en la korpo. 
Me kontre lo konsilis, nam me savis 330 
L’akut doloro di negit amoro. 
Ne tale men regardez! Ica magra, 
Velkita korpo anke amoreskis. 
Pro to me forsan ne sat forte luktis... 
Me volis tun shirmar de tal doloro. 335 
Ho, se yuneso havus la sajeso 
Di experiencoz, mokata evo! 
Ma tu selektis, pro ke bel yuneso 
Ne vidas posiblesi, nur deziro, 
Supozas ke tempala joyo duros, 340 
Refuzas lo venant ne-evitebla. 
Ma vi, vi havas la real amoro! 


~ 847 


Vi ja afrontis opresant tristeso, 
E malgre lo, amoro es plu forta! 
Per to vi savez ke ol ya travivos, 
Ol ya travivos kurta absenteso.” 
“Me volas ne livar,” la altru dicis, 
Nelaute, e budeme; tote vane. 
L’oldulo dolce dicis, “Ma tu livos. 
Tu mustos. Por tu ipsa, e por me. 
Nam quon me facus se tu ne existus? 
Ka me en solitar koldeso vivus 
Sen la espero ke tu retrovenos? 
Komprenez, ke ne nur un vartas tu.” 
La yuna spozo suprizat regardis 
La oldo homo, quik embracis ilu. 
Li tale sidis dum sekundi longa. 

Subite, la oldulo bruske dicis, 
“Nu, me tro longe tardas en ca loko, 
La nesalubra suno en ca lando 
Redigas mea fatigit okuli! 
Do adio, mea karo, restez bone. 
Expektez me ye la finala dio 
Di matro vintro. Til ta dio, adio!” 
Rapide ilu kisis la blank vangi 
Di la spozulo, e quik desaparis 
En la dazlanta brilo di la nivo. 

La yun spozulo pozis la branch-faski 
Adsur la shultri, prenis la hakilo, 
E lente marchis vers la farmo domo. 

En februaro, dum la lasta dio, 
Dum frua, kolda, ed obskur matino, 


La patro mortis. Dum nur un instanto 


L’okuli apertesis, ed aparis 
Tenera raciono. Ilua manuo 
Movetis, Dora kaptis olu, presis. 
La olda fingri klemis elua propra, 
E lente laxis. Dora dicis, “Patro.” 
El longe tenis ilu koldeskanta, 
Ne volis permisar ke il forirez, 
Ma tandem la spozulo tushis elu, 
Stacigis elu, duktis el del lito. 

Li silencoze sidis an la herdo. 

Il paciente vartis til ke elu 
Parolis; tale vivo rikomencis. 

La rituo dil funero preparesis. 
Vilajanini lavis la kadavro, 
Vestizis per vestaro la mortinto. 
Vilajanuli prenis ula planki 
De la prizat farm-domo dil mortinto, 
Ek li konstruktis sarko-repozeyo. 
Tri dii pose, la vilajanaro 

Kunvenis en la kirko por audar 

La triste tre familiara frazi. 

Li kantis la komfortiganta himni 25 
E suafoye, suamaniere 

Li laudis la mortinta samlandano. 

La sulo esis tote frostigita, 

La enterigo esos ajornata 

Til la vartita printempal desfrosto, 30 
Do omnu manjis la funer-repasto, 

Kondolis Dora e la bon spozulo, 

Preparis su irar a sua domi. 

La suno brilis, nivo cintilifis, 

Supere esis astonanta bluo 35 
Qua ulafoye tresayigas onu 

Mem dum la vintro maxim tenebroza. 

Venante ek la ombri di la kirko, 

Trauranta Dora haltis. El anhelis, 

El sizis ye la manuo la spozulo, 40 
Nam el obliviabis ke la suno 

Ankore brilas, ke la mondo jiras, 

Ke la sezoni sequas Puna l'altra. 

Shokate, el regardis la spozulo, 

Tenegis ilua manuo per forteso 45 
Qua igis il subite regardar. 

“Quo esas, karo?” dicis la spozulo. 

“Qua dio esas?” Dora questionis, 

Desesperante sisis pro timego. 

“Qua dio esas? Quanta plusa dii 50 
Ni havos? Quanta dii ja perdita?” 

Hororigite il regardis elu 

Dum ke la vilajani lin regardis, 

Tacigis elu, e fortiris elu. 

Il duktis elu al adhema voyo. 55 
“Ankore fora es la vintro-fino,” 
Nelaute ilu dicis kalmigante. 
“Ni restos kune ja dum multa dii.” 
“Tu ne parolas vere,” el respondis, 
La voco sen espero e budema. Go 
“Ho, ne!” replikis ilu. “Me ton sentas. 
La nivo restos longe sur la tero, 
La teno di koldeso ne laxesos 
Dum multa, multa dii.” “No. Tu mentias,” 
El plu budeme dicis. “Me ja sentas 65 
La veno di printempo qua tun prenos.” 
“Karino!” ilu kriis, ma el tacis, 
E totavoye dicis nula vorto. 
De pos ta dio omna dii pasis 
Rapide, flugis sempre plu rapide. 70 
Sen parolar pri to quo lin timigis, 
Spozulo e spozino single vidis 
La levo di la suno ye jornesko, 
Frenezioze sizis ye la hori, 
La intertempa hori quala sablo 75 
Qua nekapteble fluas de la fingri, 
Desespereme spektis lia fugo. 
Nekil nek el audacis parolar 
Pri to quo tro rapide proximeskas, 
Ma li timante vartis la sun-kusho, 80 
E dum la nokto, en la obskureso, 
Frenezioze l'unu sizis Paltru, 
Amoris quale se la mondo finos, 
Ed exhaustite dormis sen sonjar. 
La amikini tote ne komprenis 85 
La chanjo e chagreno di bel Dora, 


~ 88 ~ 


Supozis ke la trauro por la patro 

Ankore neutile tenas elu. 

“Or, esis benediko,” dicis Marta, 

“Keil, pos tanta sufro, tandem mortis. 90 
Tenar tristeso es nenaturala.” 

Betina dicis, “Onu ne expektez 

Ke Dora quik riganos la gayeso, 

Ma elu ton agnoskez, tu es justa. 

La patro ipsa nulatempe volus 95 
Ke elu tante longatempe traurez.” 

“Ne pro la patro,” dicis la vidvino, 

“Chagrenas nia Dora. Ula kauzo 

Sekreta e celita jenas elu, 

Ed anke la spozulo. Ta bon viro 100 
Aspektas sempre plu ditresigita, 

Ka vi remarkas?” L?altri ton afirmis 

Per kapo-signi. “Yes,” Betina dicis, 

E Marta dicis, “Me remarkas lo, 

Il tro magreskas.” La vidvino dicis, 105 
“Ma forsan esas nula tala kauzo. 

Li forsan nur tro multe laboregas 

Por preparar por ilua absenteso, 

Pro ke il balde livos por la monto.” 

“Ma ho!” Betina kriis. “Kad il livos? no 
Ka Dora restos sole en la domo?” 

“Ho,” dicis Marta, “me ne kredas lo! 

Kruela il ne esas!” “La parenti—” 

“Parenti! Ka spozini ne importas?” 

Deklaris Marta. “Devo esas devo. us 
On debas a parenti, ed on helpas 

Tam bone kam posible, ma es klara: 

Spozulo havas devo al spozino!” 

“Ho, Marta,” la vidvino Quiligos 
Sospiris, “ulafoye nia devo 120 
Ne es tam klara kam vu nun asertas. 
Tro ofte nia devi ya konfliktas.” 
Betina dicis, “Me opinionas 
Ke ilua devo nun es tote simpla.” 
Vidvino Quiligos ridetis, dicis, ps 
“Me rimemoras dii kande omno 
Semblante simpla esis, kar amiki.” 
La du spozini Puna a la altra 
Celite, ridetante regardetis, 
E tale iterante li babilis. BO 
La dii plulongeskis. Ta longesko, 
Qua olim felicigis, nun timigis 
Bel Dora, qua, pro timo, iraceskis, 
Atakis la spozulo per plendeti 
Qui venenizis la pasanta hori. Bs 
Nur dum amoro, dum obskura nokti 
El senrankore, ma frenezioze, 
Aceptis ed embracis la spozulo. 
Ma ye jornesko, ye ’unesma veko, 
La timo elun kaptis per unglegi, 140 
Dolorigante klemis elua kordio, 
Mokante e kruele ne permisis 
Ke el obliviez mem dum un instanto 
La tro rapida veno di printempo. 
Ne-expektita nivo-sturmo kovris 145 
La valo e mortigis la burjoni 
Dil tro avid arbori. Tamen, Dora 
Ne plendis pri destrukto dil burjoni, 
La ruinigo dil venonta pomi. 
Kontree, el frenezioze joyis 150 

Pro ta extenso di raptema vintro. 
Ta joyo felicigis la spozulo, 
E dum tri dii li itere vivis 
En la olima, netimant amoro. 

Ma ta niv-falo esis nur trompajo. 155 
La suno riaparis mem plu forte, 
Varmigis la vartant, hungranta tero, 
Ol fuzis febla nivo e fangizis 
La voyi e nepacienta agri. 
De joyo Dora plunjis en despero 160 
Mem plu profunde, ed el tranis kun su 
La angorante deceptat spozulo, 
Til tandem, kande elu furioze 
E laute maledikis la sun-kusho, 
Il kriis, “Dora! Amorata Dora! 165 
Ne facez lo! Ne igez ke ca dii 
Divenez nur angoro por ni amba! 
Tu savas ke me mustos forirar 
Pos, ho, nur kelka dii, nam la mondo 
Rapide jiras, e la vintro kuras 170 
A lo ne-evitebla. Ho, karino, 
Ni facez ek ca dii tanta joyo 
Por sustenar ni dum la long sezoni 
Qui intervenos til la next renkontro.” 
Senpense elu klamis, “Yes, tu iros, 175 
E me, me sole hike sempre restos!” 

Hororigite, per tremanta manui 
El kovris sua boko e, shamante, 
Abasis sua kapo e murmuris, 
“Ho mea amorato, me regretas. 180 
Pardonez me, pardonez ta febleso.” 
Il prenis elu per du forta brakii, 

Embracis el, frenezioze kisis. 

“No, karo, men nultempe tale pregez. 

Me deziregas nur restar kun tu. 

Me deziregas nur esar kun tu, 

Ma to es neposibla, la danjero...” 

Il cesis parolar, il kisis elu 

Mem plu desesperante. “Donez kisi!” 

Il pledis, “Donez tante multa kisi 

Por men katenizar ad ica valo, 

Por retenar me, yes, til mea morto!” 
Shokate, Dora pulsis su de ilu, 

El ilun regardegis kun hororo, 

Mieno pal, tam blanka kam la ilua. 

El paroleskis, ma timante tacis. 

El turnis su de ilu, ed el dicis, 

“Me esas egoista, e me shamas. 

Tu havas tua devo. Tu foriros. 

Me sole restos. Ulamaniere 

Me facos la laboro dil farmeyo. 

Sat multa mulieri havas spozi 

Absenta kom soldati, kom maristi, 

Ed uli esas mem abandonata, 

O vidvigita. Me es fortunoza, 

Nam mea spozo vivas ed amoras, 

E mea spozo certe retrovenos.” 

Itere kalma, la spozulo dicis, 

“Me ja aranjis kun la vicinuli 

Ke li kun tu explotez la farmeyo. 

Tu havas amikini, qui tun amas. 

Tu nule esos solitara hike. 

Ma me...” El saltis ad il, sizis, kisis 

Ta senesper vizajo. “Ho, karulo,” 


~ 92 ~ 


185 


190 


195 


205 


Susuris el, “men portez a la monto! 215 

Yes, duktez me a tua fora lando! 

Me iros kun tu, facos nova hemo 

En tua lando, inter la parenti, 

Parenti qui es anke mea propra. 

Ka li bezonas tua helpo? Bone! 220 

Du helpos plu fortege kam nur unu, 

Me anke helpos, me joyoze helpos, 

Nam ti qui esas tua es la mea, 

E me kun tu ya esos, do me joyos! 

Me esez kun tu, quale bon spozino, 225 

E partoprenos kun tu tua devo. 

Ho, hike nun por me es nulo, nulo! 

Me prizos tua lando tante kolda 

Pro ke tu esos ibe, e me amos 

Mem singla tremo se tu men embracos! 230 

Me odias ica verda valo nun! 

Me odias ca farmeyo, mem l'amiki 

Qui tenas me de tu! Me kun tu iros, 

Kun tu me esos, tu kun me por sempre, 

Ni amba nulatempe esos sola!” 235 
Hororigite il regardis elu, 

Feroce klamis, “No! No! Neposible!” 

El timegante retropazis pro 

L’unesma feroceso de ta boko. 

Ma ilua feroceso quik chanjesis 240 

A rezignata desespero, quale 

Niv-floko quik fuzesas sur furnelo. 

Plu dolce, ilu pluse dicis, “Nule. 

Tu nule povus transvivar ta loko. 

Tu nule povus transvivar un dio.” 245 

“Ma tu—” el sisis. Quik il interruptis. 

“Tu restos hike, tu sekure restos 
En tua bel, familiara hemo, 
En tua bel, familiara valo, 
En tua bel, familiar sezoni. 250 
Per tua sekureso en ca loko 
Me trovos mea propra sekureso. 
Me venos a tu ye l'unesma nivo.” 
Itere il regardis el. “To esos. 
Sen ton savar, me ipsa ne transvivus.” 255 
Il plendis, “Facez lo, nur lo por me.” 
Tacante li regardis Puna l'altra. 
Precoz instanti pasis. Lore elu 
Ad ilu pazis, prenis ilua manuo. 
“Me facos lo,” el dicis. Il anehlis. 260 
“Tu havas tua devo,” elu dicis, 
“E me, me havas mea propra devo.” 
De ta instanto kune li laboris 
Felicigante la restanta dii. 


SO 

Dum ul kurajigante kolda dio 
Subita vento suflis de la sudo 
Portante promisanta flor-parfumo. 
Dum reparar harneso en la stablo, 
La bon spozulo sentis ica chanjo, 
Faligis la harneso, turnis su, 

E vidis la oldulo ridetanta. 

“Saluto, kara filio.” “E tu venas,” 
Replikis la spozulo. “Ton tu vidas.” 
L’oldulo reverencis. “Nu, sideskez.” 
“Me dankas tu.” La viri kunsideskis 
Adsur apuda benko. Kurtatempe 
Taceme ili restis. La spozulo 
Regardis la kavalo. Il komprabis 

Ol quik pos la riveno, por tirar 
Furgono, o chareto por ke Dora 
Komode veturirez al vilajo. 
Tranquile la kavalo lin regardis 
Manjante Polda e nefresha feno. 
Tre balde ol pasturos fresha herbi. 
Tro balde, pensis la spozulo. Tandem, 
“Nu, quanta tempo?” ilu questionis. 

L’oldulo dolce e nelaute dicis, 
“Nu, ne plu tarde kam jornesko morge.” 
“Ha,” sisis la spozulo. “Tante balde.” 25 
“Por tu,” Poldulo dicis, “me tro longe 
Ajornis mea veno. Tempo mankas. 
Danjero hastas, tre avide hastas, 
Portata da ta varm sudala vento. 
Tu savas lo, tu savas ta danjero. 30 
Tu savis ol dum multa dii, ka ne? 
Tu tamen ne preparis por departo. 
Nu, forsan tu preparis tu, ed elu. 
E me kompatas tu, do me ne urjos 
Nemediat riveno a la monto. 35 
Tu havos plusa nokto kun spozino, 
Un plusa nokto. Quaza donacajo 
A vi du, mea kompatind pueri. 
Tu vidas, ke me ne es tro kruela.” 
Il sospirante anke dicis, “Karo, 40 
Me ya ne juas sempre aparar 
Kom kroasant korniko malaugura. 
Me facas mea devo nur por tu, 
Por protektar tu. Ton tu savas.” “Yes ya,” 
Replikis la spozulo. “Ton me savas.” 45 
Rapide il staceskis. “Esas taski 
Facenda ante ke me...” La oldulo 
Staceskis, suspekteme ilu dicis, 
“Nu, ka tu esos pronta ye jornesko?” 
“Me esos pronta,” la spozulo dicis. 50 
“Ka ne plu tarde?” “Ne plu tarde, patro.” 
Il prenis la harneso de la sulo, 
Itere rezolveme rikomencis 
L’interruptita tasko. La oldulo 

Dum poka tempo suspekteme spektis. ss 
“Nu,” tandem ilu dicis, “adio, filio.” 
La altru nur respondis per grunacho. 
L’oldulo levis sua shultri, tremis, 
E desaparis tra la stablo-pordo. 
La spozo pauzis, ne regardis supre, 60 
Sospiris, ed il duris reparar. 
Samtempe Dora sentis de la sudo 
La veno di la printempala vento. 
El anke haltis sua laborado, 
Anhelis, e faligis la korbeto 65 
En qua el koliis ovi de la hani. 
Un ovo falis, esis frakasita. 
El tamen ne ton facis quon el volis: 
Kurar por quik querar la amorato. 
Kontree, el riprenis la korbeto, 70 
Sorgeme rikomencis sua tasko. 
El koliis omna ovi e supresis 
La panikanta pulso di la kordio. 
El rezolveme lente retroiris 
Al domo e forpozis la korbeto. 75 
El vishis sua manui per lav-tuko, 
Sen hasto, malgre la kreskanta timo. 
Senhaste elu marchis al furnelo, 
Per Pavantalo levis la kovrilo 
Di la marmito, gustis la kaul-supo, 80 
Envarsis poka salo, poka pipro. 
El movis la kafeo-krucho adsur 
La plu varmeg tabelo dil furnelo, 
Garnisis la antiqua manjo-tablo 
Per boli, pladi, tasi, kulieri. 85 
El tiris bruna pano ek la forno. 

E prenis del fenestro la ter-poto 
De flava butro freshe butriĥta. 
La tablo esis pronta, ed el vartis. 
Sen respirar, sen esperar el vartis. 90 
La pordo apertesis. Dora kriis 
E malgre su a la spozulo kuris, 
Embracis ilu, anhelante dicis, 
“Me havas tu, ankore havas tu!” 
La spozo elun kisis, ma fortiris 95 
La embracanta brakii de la kolo. 
Solene il regardis el, e dicis, 
“Karino, kara Dora, men askoltez. 
La tempo venas.” Omna elua joyo, 
Tro neprofunda, sen radiki, krulis. 100 
El su koaktis kalmeskar, e dicis 
Solene, “Kande?” “Morge ye jornesko,” 
Respondis la spozulo. “Morge, ha.” 
Adinter li enreptis eterneso, 
Ed en ta eterneso elu trovis 105 
Forteso por dicar, “Do. Plusa nokto 
Ni havas. Multa hori. Tal richeso. 
Cafoye me ne vekos nulsavante.” 
Ed el ridetis ad il. “Nun ni manjez.” 
Plu tarde, lor noktesko, la amoro. no 
Sorgeme, cirkonspekte li komencis, 
Ensemble facis la unesma pazi, 
Avane e retroe su invitis, 
Su texis aden bunta, richa stofo, 
Il la urduro, el la mola wefto. us 
Per centrigit atenco li laboris 
Por ditenar la tenebroza nokto, 
Por parear la veno di la jorno. 

La fluo di respiro, olua halto. 

La dolca tusho, la feroca sizo. DO 

La sudorifo, la subit fremiso. 

Per olti li fabrikis vana muri 

Por protektar su kontre lo futura. 

Dum ul etern instanti li sucesis, 

E tandem li repozis, ne dormeskis. ps 
La astro di matino acensabis, 

L’auroro tintis la estala pini, 

La nov kavalo en la stablo snortis. 

Subite la spozulo ek la lito 

Timante saltis, vidis jorno-lumo, BO 

Hastoze su vestizis, klamis, “Adio!” 

Il kuris tra la pordo. Dora kriis, 

E nuda, envolvit nur da lit-tuko, 

El sequis ilu a la farmo-korto, 

E malgre su, e malgre sua vovi, Bs 

E malgre sua timo, elu klamis, 

“Tu men ne livos, men ne abandonos!” 
Desesperante, la spozulo jiris. 

Il pledis, “Dora, lasez me! Enirez! 

Printempo venas! Irez!” Saminstante, 140 

Il vidis en la voyo la oldulo, 

Qua urjis il hastar per manu-signi. 

“Me mustas, Dora!” kriis la spozulo. 

“Me mustas, o me mortos! A me fidez 
“Me mortos sole hike,” Dora dicis. 145 

“Sen tu me mortos.” “Dora!” il kriachis. 

“Me ne sejornos solitare hike,” 

Deklaris Dora. “Sen tu me ne restos. 

Me iros kun tu aden irga lando. 

Me iros kun tu malgre ul danjero.” 150 

El ploreskante falis a la genui. 
“Ne livez me! Konduktez me kun tu! 
Me pregas a tu, kara amorato!” 
“No! Neposible!” la spozulo klamis. 
Il panikante spektis la kreskado 155 
Dil matinala lumo. “Neposible! 
Ho Dora, fidez! Lasez me irar!” 
Severe el staceskis de la fango. 
El dicis rezolveme, “Tu refuzas. 
Tu men refuzas. Do, me sequos tu.” 160 
“Tu mortus!” ilu dicis. “Do, me mortos. 
Nam quo es morto a la ja mortinta? 
Me sequos tu,” el dicis, “mem til morto.” 
Skarlata lumo flagris trans la agri. 
La bordo di la printempala suno 165 
Aparis an l'estala horizonto. 
L’odulo kuris vers li de la voyo. 
“Tro tarde!” ilu kriis. “Ho, tro tarde 
Subite kalma, la spozulo dicis, 
“Tu vinkas.” Il susuris, “E me restos.” 170 
Nekomprenant pavoro sizis Dora. 
El pazis adavane, lore haltis. 
La spozo forturnabis su e spektis 
La acensanta suno di printempo. 
Per astonat okuli il regardis 175 
La viviganta lumo di ta sfero. 
“Ho tu, nekonocata enemiko 
Il kantis chagrenanta veneraco. 
“Me tandem vidas, tandem sentas tu!” 
Il turnis su a Dora e ridetis. 180 
“Tro kara amorato, men askoltez: 
Me nun regretas nulo, nam amoro, 

Amoro tua omnon valorigas. 

Tu men mortigis. Me pardonas tu, 

Pro ke tu men mortigis pro amoro, 

Do me mem mea morto nun amoras. 

Ho Dora!” Ilua voco quaze diste 

Resonis en la veno di matino. 

“Memorez sempre ke me tun amoras!” 
E lore la spozulo diminutis, 

Magreskis e paleskis, il divenis 

Neklara, nepreciza, nebulatra 

Til ke il desaparis kom vaporo 

En lumo-radio dil avara suno. 
L’oldulo avanpazis, triste dicis, 

“Il esis ek la nivo, mail portis 

Tro varma kordio en ta kolda sino. 

Il hungris por Pinterdiktata vivo 

E sempre spektis la homal agado.” 

Perdite, il regardis la perdito. 

“Il vidis vu de nia fora hemo. 

Il pregis ke il venez por vidar vu 

E me, tro indulgema, ton permisis. 

Ni kune facis ta homatra formo, 

Me nur kom ludo, ilu kom devoco. 

E nun... ta bela ento es perdita. 

Perdita! Kara filio! Ka tu dicos 

Nun ke amoro valorigas omno?” 
L’oldulo prenis de ta blanka kapo 

La nigra chapelego cilindatra. 

Il ociligis ol sinistre, dextre. 

Koldega vento springis del chapelo 

Por defiar ta mortiganta suno. 

Ol pruinizis la vitro-kareli, 

Velkigis la burjoni dil safrani, 215 
Ol plorlamentis por ruptar Poreli, 
Kansono por ruptar cielo ipsa. 
Da ita chagrenanta sono-fluo 
L’oldulo di la vintro forportesis. 
E Dora stuporata restis sole. 220 
“Perdita,” el susuris, e plu laute, 
“Perdita!” Nam el lore kompreneskis, 
Pro to quon el facabis pro amoro, 
La absolut hororo di ta jorno, 
Di omna jorni dil restanta vivo, 225 
E maxim hororinde, l'absoluta 
Nepardoneblemeso dil pardono, 
Pardono tro bonkordia, tro benigna. 
“Por sempre!” kriis elu. “Ya, perdita!” 
El falis a la fango e regardis 230 
La arivant printempo, e dop olu 
Venont somero, e venont autuno, 
E la venonta, vakuigita vintro. 
E tale sempre: la sencesa rondo 
Di la venonta, vakuigit sezoni, 235 
Printempo, e somero, ed autuno, 
Ma singla de li omna esos vintro, 
Sencesa vintro, senamora vintro, 
Por elu nun, por sempre, sempre vintro. 

